Irekia Eusko Jaurlaritza - Gobierno Vasco :: Euskadiko industria eolikoa Europako energia berriztagarrien abangoardian kokatu da eta bere gaitasuna erakutsi du Amsterdamgo Wind Europe azokan\nEuskadiko industria eolikoa Europako energia…\n\nEuskadiko industria eolikoa Europako energia berriztagarrien abangoardian kokatu da eta bere gaitasuna erakutsi du Amsterdamgo Wind Europe azokan Iturria: Irekia\n\n\n\n\n\n\n\n\n\n\n\n\n\nAhalmen teknologiko propioa eta puntako zerbitzu osagarriak dituzten 17 enpresak hartzen dute parte Basque Country Wind Energy markapean.\nArantza Tapia sailburuak adierazi du hurrengo WindEurope azoka, 2019koa, BECen egingo dela; bertan, mundu osoko 500 enpresa eta 8.000 profesional bilduko direla espero da.\nBi urtez behin egiten da energia eolikoaren inguruko Wind Europe azoka, alor honetan Europan egiten den azokarik garrantzitsuena, eta aurten euren gaitasuna eta potentziala erakutsi duen euskal ordezkaritza zabalarekin egin da. Azokan, euskal industriaren ordezkaritza hauexek osatzen dute: 17 enpresak eta korporazio teknologikok, proiektuen garatzaileak, zerbitzu osagarrietan dihardutenak eta ikerkuntzan aritzen direnak. Azokan, sektore eolikoari lotutako balio-kate osoan duten eskaintza bereizgarria eta ahalmena aurkezten ari dira, hala nola proiektuaren planifikazioan eta egikaritzan, teknologiaren hornikuntzan eta aerosorgailuaren sekzio guztien fabrikazioan, parkeen eragiketetan eta mantentze lanetan, itsasoan nahiz lehorrean.\nGaur Arantxa Tapia Ekonomiaren Garapen eta Azpiegitura sailburuak parte hartu du WindEurope azokan eta EEE Energiaren Euskal Erakundeak sustatutako Basque Country-Wind Energy standean, euskal enpresek eskaintzen dituzten puntako irtenbide teknologikoak bertatik bertara ezagutzeko aukera izan du. Izan ere, bertan, Euskadiko Energia Klusterrean elkartuta dauden enpresa eoliko batzuek garatutako ahalmen teknologikoa erakusten ari dira; baita parke eolikoen eragiketetan eta mantentze lanetan, itsasoan nahiz lehorrean, aritzen diren zerbitzu osagarrietako enpresa sare baten ahalmena ere.\nSailburuak, azokan burututako bisitan, Euskadiren standean espazioa duten Kimua Group, Regenblade, Supra, ErrekaFastening Solutions, Laulagun Bearings, Ormazabal, Haizea Wind Group, Maxwind Technology eta Saitec Offshore Technologies enpresetako ordezkariekin egoteko aukea izan du; baita WindBox eta BiMEP ikerketa zentroetakoekin eta Siemens Gamesa Renewable Energy, Nem Solutions, Hine, Ingeteam eta Global Energy Services (GES) euskal konpainietakoekin ere; azken hauek stand propioarekin azokan.\nEusko Jaurlaritzak, EEEren bitartez sustatu eta antolatu duen stand honek Energia Clusterraren laguntza izan du, eta gaur arretagune nagusi bilakatu da. Eguerdian egin den harreran Giles Bickson Europako Energia Elkarteko CEOak parte hartu du eta etorkizunera begira hain garrantzitsua den sektorearen garapenean Euskadiren inplikazioa eskertu nahi izan du.\nSailburuak, ere eskerrak eman dizkie Amsterdamera etorri diren euskal enpresei eta euskal industria eolikoak lortutako maila teknolgiko eta industriala balioan jarri nahi izan ditu. Gaur egun Euskadin 105 enpresa dira energia eolikoaren inguruan lan egiten dutenak, 15.000 pertsonei lana emanez, hauetako 1000 inguru ikerketa eta garapenera bideratzen direlarik. Sektoreak 7.322 miloi euroko fakturazioa du. Sailburuak euskal industria eolikoaren balio kate osoaren indarra eta sendotasuna azimarratu ditu.\nEusko Jaurlaritzaren Energia Estrategiak helburu ambiziosoak ezartzen ditu energia berriztagarrien garapenerako 2030 urte bitartean. Hiru aldiz handitu nahi da berriztagarrien erabilera, Euskadiko energia kontsumoaren %21 izatera heldu arte. Gaur egun euskal energia beharraren %7 ematen da berriztagarrien bidez, beraz, %126 handitu beharko litzake erabilera.\nBestetik, Iñigo Ansola EEEko zuzendari nagusiak hartu du parte Basque Country standean egindako ekitaldian; bertan adierazi du Euskadiko energia politikaren ildoa eta Amsterdamen egunotan eta bi urte barru BECen egingo den azokaren atzean dagoen filosofiarekin bat datorrela erabat; izan ere, “Gure eguneroko jardunean energia berriztagarrien garapena lehentasunezkoa da; ezin bestela, gainera, euskal industriaren ehunaren ahalmena kontuan hartuz, alor horretan punta-puntakoa baita; batez ere, irtenbide teknologikoak eta lehiakorrak eskaintzeari begira”.\nEuskadiko standa sektorearen bilgune garrantzitsuenetako bilakatu da azokaren barruan, enpresetako ordezkarien eta bezeroak izan litezkeenen arteko b2b erako bilera ugari egiten ari baitira, azokak iraungo duen hiru egunez egingo diren bestelako konferentziez eta bilerez gain.\nGaurko saioan, gainera, nabarmentzekoa da, nagusiki, egingo den galazko afari berezia; Amsterdameko Itsas Museoan izango den afari horretan, Arantza Tapia sailburuarekin batera, Europako sektore eolikoan diharduten enpresa nagusienetako arduradunak izango dira. Sailburuak, agur ofiziala egiteaz gain, WindEurope azokaren hurrengo edizioan parte hartzera gonbidatuko ditu bertaratuak; hain zuzen ere, Bilbao Exhibition Centeren, apirilaren 2tik 4ra egingo dena.\nEnergia Eolikoaren Europako Elkarteak antolatzen duen WindEurope kongresua eta erakustaldia erreferentziazko bilgunea da sektoreko eragile guztientzat. Azaroaren 28tik 30era arte, RAI Amsterdam biltzar zentroan, sektorean diharduten mundu osoko konpainia nagusienetako 8.000 ordezkari baino gehiago elkartuko dira, eta bertan izango diren 500 stand inguru bisitatzeko aukera izango dute.\ntapia_windeurope_eu.mp3 behera kargatu (1 MB)\ntapia_windeurope_eu.mp4 40 MB


Haurren aisialdia eta hezkuntza hobetu nahian, Oinherri egitasmora eta Haurrera Hiria Sarera batu da Durangoko Udala - Durango - Anboto.org\nHaurren aisialdia eta hezkuntza hobetu nahian, Oinherri egitasmora eta Haurrera Hiria Sarera batu da Durangoko Udala\nJoseba Derteano 2020-10-15 18:56\nLankidetza hitzarmena sinatu duten unea.\nSan Agustin kulturgunean egindako ekitaldian, udalak eta proiektuko eragileek elkarlanean aritzeko hitzarmena sinatu dute. Durangoko ikastetxeetako zein guraso elkarteetako kideek ere bertatik bertara jarraitu dute ekitaldia, proiektuari euren sostengua adieraziz.\n"Gura esku dago haur eta nerabeetan pentsatutako Durango eraikitzen hastea", esan du Ima Garrastatxu alkateak. Bide horretan hezkuntza formalaren eta ez formalaren "osagarritasuna eta bide komunak jorratzeko beharra" nabarmendu du, eta gurasoen eta komunitate osoaren inplikazioa "ezinbestekoa" izango dela gehitu du. Elkarlan horren bidez ondorengo printzipioak jorratu gura dituzte: aniztasunaren aberastasuna aitortzea, sustraiak eraikitzeko bideak erraztea, euskaraz bizitzeko eta gozatzeko aukerak eskaintzea, haurren eta naturaren arteko harremanak garatzea eta haurrei zein nerabeei ahotsa ematea.\nOinHerri Herri Hezitzaileak elkarteak denbora darama haurren hezkuntza eta aisialdia beste modu batera antolatzeko moduak aztertzen, teoria eta praktika uztartuz. Bere helburua da, herrigintzatik abiatuta, benetako parte-hartzea bultzatzea eta balio hezitzaileak hedatzea. "Pozez, ilusioz eta konpromisoz hartzen dugu hemendik aurrera Durangorekin elkarlanean aritzea", azaldu du Amaia Etxabe Oinherriko kideak.\nBukaeran lankidetzarako hitzarmena sinatu dute. Durangoko Udaletik Imma Garrastatxu alkateak (EH Bildu), Julian Rios alkateordeak (Herriaren Eskubidea), eta, Malen Urkullu (EAJ) eta Jesssica Ruiz (PSE) zinegotziek sinatu dute.


Jara - Garoa Liburu-denda\nJara komun ontzian eseri, oinak bidetean sartzen zituen kaskoei bolumena igo eta "Su Ta Gar" taldearen Itxaropena abestia behin eta berriz entzuten du. Ez pentsa Victor Jara musikari eta zine zuzendariaren inguruko liburu bat denik honako hau. Gure Jarak 13 urte ditu eta nerabe bihurtzen ari da.\nNerabe garaia nahiko gatazkatsua izaten da. Ume izateari utzi eta aldaketen garaia hasten da. Aldaketak gorputzean eta aldaketak buruan: errebeldia, negarrak, haserreak, lagunen konplizitatea, maitasuna, kezkak, masailak gorritzea, eskuetako eta bekokiko izerdi hotza, bihotz taupada gero eta azkarragoak, eztarriko korapiloa, hesteetako haize gogaikarriak, ikara, granoak, zenbait tik eta batez ere, lehenengo musua.\nLehenengo musu honek Jarari burukomin bat baino gehiago ematen dizkio. Urkok Jara musukatzen du. Musu motz bat, epela, mingainik gabekoa, igurtzi baten antzekoa, kili-kilia, epela eta batez ere, ederra.\nNerabezaroko maitasuna oso egoera berezian bizi ohi da eta Jarak bere lehenengo amodioarekin bizitza beste perspektiba batetik ikusten du, hainbat espektatiba eta jomuga sortzen zaizkio eta horietan oinarrituz, bere bizitza antolatzen hasten da. Guztia Urkoren inguruan gertatzen da.\nIdazle elgoibartarrak irakurlearekin bat egitea lortzen du liburuaren haseratik. Deskribatutako egoerek bikain isladatzen dute nerabearen mundua. Maitasuna eta Su Ta Gar talde eibartarraren Itxaropena kantua lotze hutsa bat baino gehiagori oso gertukoa egingo zaio. Maitasuna, musika, lehen musua, hilekoa eta emakume egin eta bizitzak parean jartzen dituen oztopoak irudikatzen dituen gazte literaturari zuzendutako liburu bikaina.\nKaskoen bolumena igo zuen. Une hartan, Jarari mundua komun hark zituen metro karratuetara mugatzen zela iruditu zitzaion.


kritiken hemeroteka » Erlazio afektiboez\n« Sakratua | Tesia gorabehera »\nErlazio afektiboez Javier Rojo / El Correo, 2009-05-16\nAzken urte hauetan euskal literaturan fenomeno ikusgarri bat gertatu da: 1980. urte inguruan jaiotako emakume idazleen talde inportante bat lanbide honetara hurbildu da, antzeko estetika-planteamendu eta kezkak dituztelarik. Eta esan behar da, aurten gertatzen ari dena ikusita, euskal literaturan talde hau hartzen ari den garrantzia azpimarratu baino ez dela egin. Beste gauza bat izango da baloratzea talde horren barruan sartu daitezkeen idazleen liburuek duten kalitatea beraien presentzia bezain handia den. Alde horretatik begiratuta, zentzuzkoena dirudi denetarik dagoela esateak. Katixa Agirre horrelako talde baten barruan ikusten dut: kazetaria eta gidoilaria, emakumea, 1981ekoa.Belaunaldien kontuan sinistuko banu, belaunaldi horren partaidea dela esango nuke. Aurten Habitat izeneko narrazio liburua eman du argitara. Sei narrazio biltzen dira liburu horretan, eta, bertan azaltzen denez, Igartza saria jaso du (Igartza sariarena ere “belaunaldi” horren beste ezaugarrietako bat izan liteke).\nIdazkeraren aldetik, Katixa Agirreren narrazioek ez dute osagai ikusgarririk erakusten. Liburu honetako narrazioen estiloa nahiko laua da, estandarra, komunikabideetan erabiltzen den hizkuntzatik hurbil dagoen kontamoldea. Izan ere, estiloa ez da idazle honen interesa gehien pizten duen kontua. Are gehiago, askotan ematen du alde horretatik kezkarik handiena, ulergarria izatea dela. Hizkuntza ez da oztopo moduan aurkezten, baina noizean behin anbizio artistiko handiagoaren falta nabaritzen du batek. Idazkeraren kontua alde batera utzita, Agirreren narrazioetan, nabarmentzekoa iruditzen zait idazlearen kezka nagusia pertsonaien arteko harremanen berri ematea dela. Eta pertsonaien arteko harremanetan interesgarriena iruditzen zaiona alderdi afektiboa da. Pertsonaia batzuk besteekin interaktuatzean, beren sentimenduak azaleratzen dira. Istorioetan ez da gauza berezirik gertatzen, ez dago abentura zirraragarririk. Harreman afektiboak (adiskidetasuna, amodioa) agertzen dira, eta bakardade sentimendu nabarmen batek dena zipriztintzen du. Eta horretarako, ingururik pertsonalena erabili du idazleak, norberaren etxe; etxea babesten gaituen gaztelua den bezala, besteengandik isolatzen gaituen kartzela ere bada-eta. Liburua gustura irakurtzen da bai, baina aparteko gauza ikusgarririk ez duelarik, aztarna handirik ere ez duela uzten iruditzen zait.


[BERTAN BEHERA] MAIATZAK 1 // NAVAR METAL FEST – KHARMIA + INGRAVITO + LOS APANDADORES – Sala Totem Aretoa\nKHARMIA 2014an eman zion hasiera bere ibilbideari eta urte bat geroago bere lehenengo EP autogestionatua aurkeztu zuten Totem Aretoan. Taldearen osaerak aldaketa ezberdinak bizi izan zituen 2018an eta bere denbora tarte batez gelditu behar izan zuten. KHARMIA 2019an bueltatu zen eszenatokietara, taldekide berriekin, maiatzaren 1an ikusi eta entzuteko aukera izango ditugu material berriarekin batera.\nIngravito nafarrak bere azken diska kaleratu berri dute eta honekin batera buelta berri bat eman diote bere estilo “metal-transgénico”ari.\nBere lehenengo diska “luzea” 2014an argitaratu zuten “Diario de un susurro que grita” izenpean. Ondoren “Desahuciando el miedo” 2016, “Sentirnos vivos por encima de nuestras posibilidades” 2018 eta bere azken albuma, aurten atera berria, “Mi nombre (no) se borrará” izan dira talde honen lanak.\nAurretik: 7€ + Gastuak


Euskal ostalariak: “Berriro irekitzea limosna bat da” – Ekonomiaren KZ\nEuskal ostalariak: “Berriro irekitzea limosna bat da”\nIgor Artola Anoetako “Radikal Cheyenne Saloon” eta Donostiako “Chopper Bar” tabernen jabearen ustez, gehiegizkoak dira ostalaritzari berriz irekitzeko ezarritako murrizketak. “Anekdotikoa da terrazaren % 100 neguan uztea. Prestatzen ari zaizkigu. Irekiera kanpoaldeetarako bakarrik izango dela aurreratu dute, eta gero papurrak ematen dizkigute pozik egoteko “.\nDavid Nuñez Portugaleteko “Jaque Café” jabea iritzi berekoa da. “Limosna bat da. Hilabete daramate itxita, eta orain gaueko zortziak arte bakarrik irekitzen uzten digute. Haserre nago”.\nZertxobait baikorragoa da Raquel Martinez Olano, Gasteizko “Goikoa”-ren jabea, baina ostalaritza zuhurtziaz irekiko duela esan du. “Bakarrik irekiko dut, ezin dudalako pertsonen lanarekin jolastu. Ezin ditut langileak ERTEtik atera, gero berriro sartzeko, egoera epidemiologikoa aldatzen bada “.\nBestalde, eta ildo beretik, Hector Sanchez Bizkaiko Ostalaritza Elkarteko gerenteak uste du hartutako neurri berriek sektorea “ez hondoratzen” laguntzen dutela, baina “metatutako galerengatik” konpentsazio ekonomikoak falta direla.\nSanchezek uste du hori ez dela ostalarientzako “eszenatokirik onena ezta txarrena ere”. “Guk beti adierazi diogu Eusko Jaurlaritzari zer lan egin nahi duen sektoreak, eta gutxieneko baldintza batzuk behar zirela gutxieneko egoera batean lan egin ahal izateko. Guk ezarri genituenetara hurbiltzen da, baina ez da aukerarik onena “, ziurtatu du.\nEta terrazarik gabeko tabernak?\nBizkaiko ostalaritza elkarteko ordezkariak azpimarratu du terrazarik ez duten establezimenduentzako neurriek “desabantaila” dakartela, baina gogorarazi du egun hauetan eta egungo klimatologiarekin ezin izango dela bertan egon. Lokal txikien desabantaila ere azpimarratu du. Bere ustez, “sektorea funtzionatzen duela erakutsi behar da, jarduera ekonomikoa eta osasuna uztartu daitezkeela”, eta ildo horiek malgutu egin behar direla.\n“Gogoa eta beharra”\nHector Sanchezek uste du ostalaritza establezimendu askok irekiko dituztela ateak larunbatean, “jendeak gogoa eta beharra duelako”. “Historikoki, Gabonak oso garrantzitsuak dira ostalaritzaren fakturazioan, eta ziur une garrantzitsua izango dela jarduerari dagokionez. Espero dugu horrela izatea eta irekitzen duten ostalariek ahalik eta ondoen lan egin ahal izatea “, gaineratu du.\nSektorea “oso ukituta, ez hondoratuta, baina ia” dagoela esan ostean, Eusko Jaurlaritzaren erabakiak “hondoratzen ez amaitzen” laguntzen duela adierazi du, “baina oraindik asko falta da”. “Itxita egon garen denbora guzti honen konpentsazioa falta da, pilatu diren galera guztiena eta pilatzen jarraituko dutenena, mugak oso garrantzitsuak direlako”, ziurtatu du.\n← CAFek 500 milioiko kontratua itxi du Asian Mitsubishirekin\nEtxebizitzen prezioak % 1,9 egin du gora hirugarren hiruhilekoan →


Lankidetza hitzarmena sinatu dute Etxepare Euskal Institutuak eta Soziolinguistika Klusterrak | Soziolinguistika Klusterra\nAtarikoa » Lankidetza hitzarmena sinatu dute Etxepare Euskal Institutuak eta Soziolinguistika Klusterrak\nArt, 2018-10-16 14:04\nEtxepare Euskal Institutuak Donostian duen egoitzan egin da sinatze-ekitaldia. Hitzarmenaren helburua bi erakundeek elkarlanean gauzatu ditzaketen proiektuen oinarria ezartzea da, batik bat, euskal soziolinguistika ezagutzaren nazioarteko dibulgazioan eta nazioarteko soziolinguistika ezagutza Euskal Herriratzean.\nEtxepare Euskal Institutuak bere egitekoen artean ditu euskarak nazioartean onespena lor dezan bultzatzea eta euskal kulturari buruzko ikerketa sustatzea, bereziki unibertsitate eta goi-mailako ikerketarako erakundeetan. Helburu horrekin mundu osoko 34 unibertsitatetan ematen dira euskara eta euskal kulturarekin loturiko ikasketak gaur egun, eta era berean, euskal ikasketen zortzi katedra jarri ditu martxan. Soziolinguistika Klusterrak, berriz, esparru akademikoa, profesionala eta sozialaren arteko harremanen bidez lan egiten du. Horregatik, bi erakundeen lankide eta partaideen sareak harremanean jartzeak aukera interesgarriak zabaltzen dituela adierazi dute sinatzaileek.\nIrene Larraza Etxepare Euskal Institutuko zuzendariak adierazi duenez, Etxeparek bere nazioarteko sare akademikoa jarriko du Soziolinguistika Klusterraren eskura honek nazioarteko irismena izan dezan. Bere ustez, “Euskal Herrian euskararen soziolinguistikaren alorrean egiten diren ikerketa esanguratsuenak, atzerrian, eremu akademikoan, ezagutzera emateak atzerriko ikerlari eta akademikoentzat euskal ikasketen ikerketarako baliabide gehiago eskura jartzea esan nahi du, eta horri esker euskararen errealitatea hobeto ikertu eta ulertuko da”. Halaber, adierazi du Euskal Herrian egiten den soziolinguistikarentzat “onuragarria” izango direla “Etxepare Euskal Institutuaren irakurleek atzerrian euskararen irakaskuntzan lortutako eskarmentua eta burututako ikerketak”.\nImanol Larrea Soziolinguistika Klusterraren zuzendariak adierazi duenez, “funtsezkoa da euskal hiztun komunitatearentzat nazioarteko unibertsitate sareekin lotura estua izatea eta hizkuntzen inguruko ikerketa, berrikuntza eta garapenean dabiltzan eragileekin bi norabideko harremanak eraikitzea.“\nHurrengo hilabeteetan oinarrizko hitzarmen honi gauzapen zehatza emango dioten proiektuak eta ekimenak martxan jartzea da Etxepare Euskal Institutuaren eta Soziolinguistika Klusterraren asmoa.


Makina aspergarria: hotz ijezteko ekipoek hodia prozesatu aurretik prozesuaren baldintza garrantzitsuetarako erabiltzen da.\nEzin da ordezkatu hodiak prozesatzeko industrian, batez ere galdaragintzako fabrikan, hozteko ekipoen fabrikan, klimatizazioari laguntzeko fabrikan eta auto piezen fabrikan. Ohiko hodi leunetan erabiltzen da, hala nola, kobrezko hodian, aluminiozko hodian, titaniozko hodian, nikelezko hodian, zirkoniozko hodian, hodi lehorgabean, soldatutako altzairu herdoilgaitzezko hodietan, estrusiozko altzairu herdoilgaitzezko hodian, amaitutako hodietako kapilar probetan. Normalean 0,3 MPa ~ 0,85 mpa inguruko airearen presioarekin hodi kapilarrak dituen kalteak probatzeko erabiltzen da, uraren presioak eta Airearen presioak bere abantailak eta desabantailak ditu. Makina pneumatikoak * * 4 pieza probatu ditzake, mota automatikoa eta mota automatikoa bereiziz; eskuzko motako eskuzko elikadura eta eskuzko estalkia egokiak dira 1m-5m bitartean; * * mota automatikoak luzera finkoko hodiaren mota automatikoa hautatzen du, entsegu materiala luzeegia delako eta ez baita erraza kargatzea eta deskargatzea.\nDiametro handiko arraspa garatzeak, batez ere, ijezketako eskakizun teknologikoak betetzen ditu\nEskuz urraturiko enbrioiaren hodiaren kanpoko diametroaren gainazaleko akabera ozta-ozta onartzen da. Enbrioiaren hodia lodiegia bada, zaila da ijezketako fabrikak betetzea. Hodiaren kanpoko enbrioien geruza lodiegia denez eta enbrioiaren orban sakonegia denez, ekipo astunek soilik prozesatu dezakete. Hasieran, pieza bat edo bi bakarrik harrapa daitezke. Horren ondoren, lanaren eraginkortasuna asko hobetu da gure enpresaren produkzio praktikoan. Sei, zortzi pieza eta diametro handiko larruazaleko arrastoak garatzea, batez ere, ijezketa-eskakizunaren prozesuarekin bat dator.\nRt-50fa Zehaztasun Buru Bikoitzeko Chamfering Makina / Round Tube Chamfering Makina\nLortu azken prezioa Utzi mezu bat.\nPortua: Shanghai, Txina\nEkoizpen gaitasuna: 5000PCS / Urtea\nJatorria: Zhangjiagang, Txina (kontinentea)\nMarka izena: HANRUI\nModelo zenbakia: Rt-50sm\nMaterialaren forma: tutua eta barra\nHodiaren diametroa: 8-50mm\nLeuntzeko makina. Hainbat industriatan erabiltzen diren leuntzeko ekipoak disko motan, gerriko motan eta plaka motetan bana daitezke\nIndustria desberdinetan erabilitako leuntzeko ekipoak disko motan, gerriko motan eta plaka motan bana daitezke. Gaur egun, bi disko leuntzaile eta hamabi disko leuntzaile daude, bezero desberdinen beharrak asetzen dituztenak. Disko leungailua gure fabrikak biziki gomendatzen duen energia aurrezteko eta ingurumena zaintzeko leuntzeko ekipoak gomendatzen ditu hoditerik gabeko altzairu herdoilgaitzezko hodiak, titaniozko hodiak, nikel hodiak, zirkonio hodiak eta amaitutako hodien tratamendua. Beste ekipoa gerrikoak leuntzeko makina da. horma meheko tutuaren gainazalaren akabera eta marrazketa maila, hodiaren errendimendu eta optimizazio altuak lortzeko.\nTxirbilik gabeko mozteko makina\nTxirbilik gabeko mozteko makina: metal titaniozko hodiak mozteko makina ere dei daiteke. Egokia da mozketa biribila, hodi karratua eta forma bereziko hodia ebakitzeko eta osatzeko. Aldakako elikadura sistema hartzen du, hodiaren luzerara mugatzen ez dena, automatizazio maila altuarekin. Hiru dimentsiotako grafikoak inporta ditzake, ebaketa-pista automatikoki identifikatu eta zehaztasun eta abiadura handiko mekanizazioak egin ditzake. Makina sistema ofizial guztiz automatikoz hornituta dago, bezeroaren eskakizunen arabera hauta daitekeena. Laser bidezko prozesaketarekin osatutako piezek ez dute burrunbarik, aho beltzik, eta produktuaren tamaina berak koherentzia handia du.\nZentrorik gabeko leuntzeko makina\nZentrorik gabeko artezketak tolerantzia estuak eta gainazaleko akaberak eskaintzen ditu zurrik gabeko artezketa aspalditik jotzen den materiala kentzeko.\nZati taldeen barietateak zabalak dira eta honako hauek daude:\nZentrorik gabeko Artezketa\nardatzak eta erroilu arinak\ntutuak eta hodiak\nDemagun erdiguneko artezketa zure barstock aurrez neurtu ahal izateko chucker operazioen edo torlojuen makinen piezak ekoiztu aurretik. Konpainia askok erabiltzen gaituzte hotz amaitutako errondetan neurriak eusteko buruko blokeko errodamenduak egokitzeko\nKanpoko diametroaren luzera osoa artez dezakegu edo "arteztu" pauso bat diametro txikiago batera arte, ondorengo materialen artezketa zilindrikoaren metodoek eskatzen duten denboraren herenean:\nkarbono altzairua eta altzairu herdoilgaitza\naluminioa eta bere aleazioak\nkobrea eta bere aleazioak\nletoia eta bere aleazioak\nplastikoak, nahiz eta guztiak ez diren ehotzeko modukoak\nbeira eta kuartzoa


Erosi Variconis Lanzaroten\nVariconis Lanzaroten Espainiako\nAgindu Variconis Lanzaroten Gel\nLanzaroten barizeak tratatzeko Gel eraginkorra lortu nahi zenuke? Variconis lortzeko, fabrikatzailearen webgune ofiziala bisitatu behar duzu. Eskatu itzultzea edo erabili eskaera orria eta sartu eskaeraren datuak lineako eskaera inprimaki soil batean. Eskudun kudeatzaile batek deituko dizu aholkua emateko eta bidalketa antolatzeko, harremanetarako datuak argitzeko eta eskaera berresteko. Espainiak produktua € 39 prezio ofizial murriztuan saltzeko eskubidea jaso zuen bitartekarien aparteko gasturik gabe. Eskatu gelarik arriskurik gabe preziorik onenean: ordaindu paketea jaso ondoren.\nNola erosi Lanzaroten Variconis\nNola lor dezaket Variconis Lanzaroten?\nEraginkorrak al dira barizeen aurkako erremedio ezagunak, ia Espainia osoa ezagutzen dutenak? Aukeratu Variconis gel belaunaldi berria barizeak tratatzeko! Fabrikatzaileak horniketen geografia hiri askotara zabaldu du, Lanzarotera barne. Webgune ofizialean, idatzi zure izena eta telefono zenbakia eskaera orrian, kudeatzaileak zure harremanetarako datuak erregistratu ditzan. Operadoreak eskaera berresteko deituko dizu, transakzioaren kopurua, helbidea, entrega modua eta datuak berresteko. Paketea jaso ondoren, ordaindu egingo duzu eta ziurtatu produktuaren prezioa, Espainian € 39 dela, konposizioaren kalitate altuarekin bat datorrela. Bide batez, bidalketa kostua hiriaren araberakoa da eta tokiko mezularitza zerbitzuen egungo tarifen arabera desberdina izan daiteke.\nLanzaroten fabrikatzailearen promozio kanpainaren barruan, baldintza bereziak daude kontsumitzaileentzat. Gaur egun% 50eko deskontua, izan denbora merkean lortzeko. Horrek esan nahi du prezioak gutxieneko balioa izaten jarraitzen duela. Gel bat eskatzeko, eskaera bat uzten duzu gure webgunean. Terapiaren eraginkortasuna frogatuta, entrega ofizialaren egoera eta eskaera ordaintzeko mezua jasotzen duzunean zure erosotasuna eta osasuna bermatuko dituzu!\nVariconis La Corunan Variconis Kanaria Handiko Las Palmasen\nVariconis Menorcan Variconis Murtzian\nVariconis Reusen Variconis Donostian\nVariconis Santa Cruz de La Palman Variconis Santanderren\nVariconis Santiago De Compostelan Variconis Vigon\nBeheko muturreko barizeak: kausetatik tratamendura. Barizeen konplikaziotzat jotzen dena eta ondorioak zein arriskutsuak diren - irakurri artikulua.\nEskatzeko Variconis Lanzaroten % 50 bakoitza


Lurraldearteko Osasun Kontseiluak gazteen kutsatzeei aurre egin beharko die gaur\nOsasun Ministerioa eta autonomia erkidegoak gaur bilduko dira egoera aztertzeko eta birusaren hedapena geldiarazten lagundu dezaketen neurriak hartzeko, batez ere, biztanleriaren sektore gazteenean intzidentzia gora doala ikusita.\nCarolina Darias eta Miquel Iceta, apirilak 28ko Lurraldeartekoan. Argazkia: EFe\nAraban, Bizkaian eta Gipuzkoan neurriak gogortzea aztertuko du LABIk\nOsasun Ministerioko adituek etxeratze agindua ezartzea proposatu dute, kutsatzeak gelditzeko\nKantabriak gaueko aisialdia itxiko du 16 udalerritan\n29 urtez azpikoen txertaketa orokorra izango da gaur arratsaldeko Lurraldearteko Osasun Kontseiluaren eztabaidaren gakoetako bat, gazteen artean kutsatzeak nabarmen gora doazela ikusita. Erkidegoren batek etxeratze agindua ere proposatuko du koronabirusaren hedapena oztopatzeko neurri gisa; Sanchezen Gobernuak, momentuz, baztertu egin du neurri hori.\nKutsatzeak gora doaz, batez ere 20-29 urteko tartean. Horien artean intzidentzia gainerako adin-tarteetan baino askoz ere handiagoa da. Hori dela eta, hainbat erkidegok azkartu egin dute datorren ikasturtean atzerrira joango diren ikasleen eta herritarren sektore gazteenaren txertaketa.\nEusko Jaurlaritzako Osasun Sailak iragarri berri du ostiral honetan zabalduko duela 16 eta 29 urte bitartekoak txertatzeko hitzordua hartzeko aukera. Nafarroako Gobernuak ere joan den astean iragarri zuen 16 urtez gorakoen txertatzea zabalduko duela.\nOsasun Ministerioaren eta erkidegoen arteko gaurko bileran, Gaztela eta Leonek 01:00 eta 06:00ak bitarteko etxeratze-agindua ezarri ahal izatea eskatuko du, koronabirusaren transmisioa geldiarazteko, bai eta maskararen erabilera arau zorrotzagoetara itzultzea ere.\nOraingoz, Espainiako Gobernuak baztertu egin du etxeratze-agindurarne neurria. Pedro Sanchez Gobernuko presidenteak esan duenez, pandemiaren bilakaeraren arabera, badira, dagoeneko, erkidegoek euren kabuz har ditzaketen neurriak "Osasun Ministerioaren eta erkidegoen artean aparteko neurririk erabaki beharrik izan gabe".\nEstoniara eginiko bidaian esan ditu hitzok Sanchezek, Lurralde Politika ministro Miquel Icetak esandakoa berretsiz, hala.\nKontrakoa gomendatzen du Osasun Ministerioko adituen batzordeak; izan ere, beharrezkotzat jotzen dute premiazko neurriak hartzea, hala nola gaueko aisialdia ixtea eta etxeratze-agindua ezartzea, koronabirusaren hedapena geldiarazteko.\nBien bitartean, eta nork bere eskumenen arabera, erkidegoak erabakiak hartzen ari dira; Nafarroak 01: 00etara aurreratu du gaueko aisialdiaren itxiera, eta Kataluniak ere atzera egin du deseskalatzean eta, ostiraletik aurrera, barnealdeko gaueko aisialdia itxiko du.\nEuskadin, LABI Aholku Batzordeak goizean egindako bileran erabaki du indarrean dauden neurriak bere horretan mantentzea.


Mendeetan zehar, emakumezkoen kezka bakarra izan zen bizimodua, haurren zaintza eta senarrarentzako erosotasuna sortzea. Bizitza egin behar zutenek beren eskuekin, gaitzetsi edota kondenatu gabe. Denborarekin, egoera aldatu egin da, emakumeek lanbidean eta lanean garatzeko eskubidea dute. Orain etxekoandrei buruzko jarrera bikoitza da. Alde batetik, emakumea ez dela ohartzen denean, senarrak bere familiari laguntzeko dirua nahikoa duela esan nahi du. Bestalde, lagun eta ezagunen jarrera indulgentea eragiten du. Etxekoandre errusiarrak ia mito bat dira, badakigu horiei buruzko kontraesanezko gertakari gehiegi. Zer dira eta hori den ala ez, saiatu irudikatu.\nEmakumeen kategoria bat dago, pertsonaia edo hezkuntzaren arabera eta, gaur egun, emakumearen betebehar nagusia eta bere bizitzako esanahia familiakoak direla uste da, eta lana alde batera utz daitekeen bizitzaren bigarren mailako alderdia da. Familiak aukeratutako etxeko ameslari errusiarrak sarritan kontuan hartuta daude.\nEmakume horiek etxerako denbora asko ematen dute, maiz sukaldaritzan, beharrizanetan, bi edo gehiago seme-alabak izan edo nahi dituztenak, familiako aurrekontuak onartzen baditu. Emakume horiei aholku edo errezeta bat eman diezaiekeen beti eguneroko bizitzari buruzko galdera guztiei erantzuten diete. Badakite zer bere senarra elikatzeko, katu bat nola tratatu eta haurraren lasaitasuna nola aldatu ez.\nEtxeko ameslarientzako emakumea ezkutatuta edo ahaztuta dago. Lehenik eta behin, emakumeak, amak, norberaren alabak eta arrebak dira, eta, ondoren, bakarrik lagunak eta emakumeak. Hau da mota horretako etxeko ameslari errusiar nagusia. Sarritan, harremanak ez diren pertsona zorrotzenak eta autokritikoki gutxiago dutenen arteko errespetuaren parte falta dira.\nEz da sekretua urte asko daramatzagu europarrek bezala, gure bizimodua eta pentsamenduak, lehentasunak eta helburuak aldatuz. Errusiako etxekoandreek, familia amerikar estandarraren irudi ideala hartu zutenean, Mendebaldeko estandarrak atxikitzen dituzte.\nHauek lanean utzi ohi dituzten emakume aktiboak dira eta, sarritan, karrera arrakastatsua dute seme-alabak behar bezala elikatzeko eta senarrak zaintzeko. Gure emakumeek lapikoak eta diaperrak baino ez dituzte saiatzen, baina emakume amerikarrek zoriontsu izan ohi duten adibidea hartzen dute. Beren burua baino seguruagoak dira, zeren beren rola modu ezberdinean hautematen baitute. Ez dira etxekoandreak bakarrik, baina hezitzaileek, sukaldariek, ekonomiek eta psikologoek bakar batean ez dute janaria prestatzeko eta garbitzeko, familiaren aurrekontua planifikatzeko, gatazkak konpontzeko eta familiaren aisialdia garatzeko eta antolatzeko.\nNola arrakastatsua etxekoandre baten irudia da gure eguneroko bizitzan, zaila da epaitzea. Emakume horiei buruz ezin dira esan bizitza osoan familiaren eskakizunetara menpekotuta dagoela, nahiz eta, noski, biziaren erdian dagoen familia da.\nGaltzaileak eta oportunistak.\nEtxekoandre errusiarrek ez dute gutxiago egiten, ez dute sinesmen altruista edo bokazioez arduratzen familiaren alde lan egiteko eta zaintzeko, baizik eta edozein lekutan adierazteko ezintasun hutsalak edo ezintasunak direla eta. Jende askok emakumeak emakumea bihurtzen dituen arrazoiak ukatzen saiatzen dira, baina emakume talde honek besteen artean erraz bereizten dira.\nEtxezain onak ez dira ia deitu. Etxeko senarraren diru sarrerak ordena ematen badu funtzionarioek probatu besterik ez badute, beste egoera batean, emakumeek ez dute nahi eta ezin dute etxeko lanik errazena egin. Sarritan, familia eta seme-alabekin zerikusirik ez duten jarduerak dituzte. Emakume horiek ez dute gogobetetasunik eta harrotasunik beren posizio sozialean, izan ere, oso zaila izaten da etxekoandreak sailkatzea, negozio oso txikiak direlako.\nBaina nitxo hori bezain laster, emakumeek eskaera egiten duten heinean, norentzat ez baita familiarik edo beste nonbait lan egiteko aukera abantaila nagusia bizimodu hori aukeratzerakoan abantaila nagusia da. Horrek esan nahi du hori dela eta .\nEtxekoandre errusiarrak ez dira emakume mota bakarra. Bakoitzak aukeratzen du familiaren alde beren arrazoiengatik, batzuetan derrigorrezko neurri bat da, batzuetan maitasunaren eta borondatearen bokazioak edo ondorioak familiaren onerako sakrifikatzeko asmoz. Emakumeak amesgaizto bihurtzen dira aldi baterako, haurrak hazi arte, hau da ohikoena. Funtsean, emakumeek sukaldean lan egiten duten eta beste arlo batzuetan arrakasta lortzeko lanean eta arrakasta lortzeko interesa dute. Baina beharrezkoa da gizonek eskupeko gailurrak konkistatzen dituztela eta etxeko ekonomian garatzen dutenak hobeto baloratzen dituztela, horrek esan nahi du elkar errespetua, maitasuna eta gogobetetasuna ez direla emakumeak bakarrik egiten.\nEtxeko ekonomia emakumeentzako aholku praktikoak\nErosketak: menpekotasuna edo estresa\nAgian nire bokazioa etxekoandrea da?\nZer eman Valentziaren Eguna bere emazteari? Ezohiko aholkuak eta opariak\nAzenarioa eta Feta gazta entsalada\nEmakumezkoen gaixotasunak: belarren medikuntza\nNola eskuineko ezkontza eraztunak aukeratzeko\nPresaka goxo batzuk presaka\nZer antibiotikok erabili dezaket haurdun dauden emakumeentzat?\nGoizeko "goiztiarra": eskolako bazkarirako bost gosari osasungarria\nEgiptoko estiloa: Chanel-en 2016ko meikap-joera berria\nIgogailua Sex - muturreko entretenimendua\nEtxe baterako aholku batzuk\nAtun atlantikoaren ezaugarri erabilgarriak


Odegaard, Donosti Cup-en anfitrioi izan zena, Bernabeu-ra itzuliko da | Donosti Cup\nMartin Odegaard, Norvegiako jokalari gaztea, denboraldi honetan Real Madrilek lagata, Real Sociedad taldean jokatzen ari da. Hurrengo larunbatean 21:00etan, Real Madrilen aurka Bernabeun jokatu ahal izateko, orkatilan egin berri duen lesioaz errekuperatzeko erlojupean ari da lanean.\nAzken udan, Donosti Cup-eko anfitrioi izan zen Odegaard, norvegiako emakumezkoen taldea bat txapelketan jasoz. Lorenskog taldea izan zen jaso zuena eta hitzordua Real Sociedad-eko instalazioetan izan zen. Hitzordua ustekabekoa izan zen nolabait, entrenatzaileek Real Sociedad-en entrenamendu bat ikustera joango zirela esan baizieten jokalariei, baina ez zuten imajinatu ere entrenamendua bukatutakoan Odegaard bera hurbilduko zela zuzenean beraiek agurtzera. Norvegiako jokalaria oso adeitsu agertu zen Donosti Cup-eko jokalariekin, txapelketan zeramaten ibilbideaz galdetuz. Jokalari guztiak banaka agurtu ondoren, ohiko argazki saioa hasi zen, jokalari guztien alaitasuna argiratuz.\nDonosti Cup-etik, bihotzez eskertu nahi diogu Odegaard-eri txapelketako partaideekin izan zuen ekintza hau, eta ere berean, Real Sociedad-en koloreak Bernabeun defendatu ahal izateko errekuperazio azkar bat opa diogu.


Anaiak eskutik eramana | EIBZko liburutegia\nAnaiak eskutik eramana\n2014/03/07 -n liburutegia-kargitaratuta\nAraitz Muguruza / 2014-03-07 / 438 hitz\nIñaki Irasizabalen ‘Odolaren deia’ nobelaren muina familia barruko harremanak dira.\nAitaren heriotzak elkartzen dituen bi anaiaren istorioa du abiapuntu Odolaren deia (Elkar) Iñaki Irasizabalen (Durango, Bizkaia, 1969) azken nobelak. Lehendik ia galduta zuten harremana berreskuratuko dute liburuan, baina batak bestea legez kanpoko ekintzetara eramango du. Familia barruko harremanak nobela beltzetan ohikoak izaten diren ezaugarriekin bildu ditu Irasizabalek: misterioa, hilketak, tiroak… Hori bai, gehiegikeriatan erori gabe. «Saiatu naiz errealitatearekin fidelen izaten, Euskal Herria ez da AEB; horregatik, ez ditut muturrekoegiak diren egoerak sartu».\nSekula ongi konpondu ez diren bi anaia dira istorioko protagonistak. 60ko hamarkadako familia batean hazitakoak dira. Izaeraz oso desberdinak. Muturrekoak. Bata, txoriburua; bestea, serioagoa. Bizimodua ere desberdin egin dute: anaietako batek familia «konbentzionala» du; besteak, berriz, «horren ohikoa ez den familia: neska-laguna eta haren semearekin bizi da». Harremanak liburuaren muina direla adierazi du Irasizabalek: «Familia barruko harremanek enpatiaren aukera ugaritu egiten dute». Eta hartu-emanez ari dela, kontakizunean leialtasunak ere toki garrantzitsua hartzen duela nabarmendu du idazleak: «Leialtasuna nori? Odolak zenbaterainoko garrantzia du horretan?». Galdera horien inguruan dabil istorioa.\nNobela errealitatearen isla izan zedin saiatu da Irasizabal: «Gaur egun familia eredu desberdinak ugariagoak dira, eta hori behar bezala onartzeko erabili ditut liburuan». Kritika egiteko ere aprobetxatu nahi izan du: «Behar bezalako kritika egin nahi bada, protagonistek ez dituzte iragarkietan agertzen diren familien ezaugarri berak izan behar». Hala ere, desberdintasunak bezainbeste berdintasun aurkitzen dizkie idazleak bi protagonistei: «Bada halako paralelismo bat, nahiz eta elkartzen direnean erabat bizimodu desberdina eraman». Antzeko akatsak dituzte, eta tankerako bertuteak. Jatorri berekoak izateak eragina izan duela dio Irasizabalek.\nOdolaren deia liburu «laburra» eta «azkarra» dela azaldu du idazleak. «Bizia da oso, ekintza asko gertatzeaz gain elkarrizketa mordoa dagoelako». Detektibeek ez dute garrantzirik; delitugileen aldetik dago osatua liburua.\nOhikoa duen estiloari eusten diola azaldu du Xabier Mendiguren Elkar argitaletxeko editoreak: «Indar handiena ez du jartzen tramaren misterioan, detektibeek gero askatzen dituzten gakoetan baizik; aitzitik, trama hori liburuaren bizkarrezurra da, eta gizartearen erretratu fin bat egiten du». Horrela bada, hainbat gai jorratzen dira nobelan, baina oso sakon landu gabe. «Zertzeladak», Irasizabal ez baita gauzak luze kontatzeko zale, Mendigurenen esanetan: «Azkenean oihal oso bat margotzen du».\nEszena batetik, idaztera\nEkintza jakin bat deskribatzeak eramaten du nobela bat harilkatzera Irasizabal. Horren atzean dagoenari eta gero datorrenari heltzen dio azkenean istorioa osatzeko. Kokalekuari dagokionez, ahalegintzen da Euskal Herritik urrunegi ez eramaten. «Giroa eta argumentuak egokitu egin behar dira, paperean bost pertsona edo bakarra hiltzea antzekoa baita, baina nik bost lagunen hilketak sartuko banitu, ez litzateke horren sinesgarri geldituko».\nAurrez ere nobela beltz asko idatzi ditu Irasizabalek; besteak beste, Mendaroko txokolatea (Elkar, 2005), Igelak benetan hiltzen dira (Elkar, 2011), Orbe auziaren ingurukoak, (Elkar, 2012) eta Bizkartzainaren lehentasunak (Elkar, 2013).\nKategoria Berria egunkaria, Liburua, etiketak 2014, Berria, Elkar, Iñaki Irasizabal, Liburua, Odolaren deia by liburutegia. Gorde lotura.


Euskal Idazleen Elkartea. Idazleak\nIdazleak - Gotzon Garate Goihartzun - Hemeroteka - «Justiziarik gabe ezin daiteke bakerik onartu»\nEU | ES | FR | EN\nBIOGRAFIA BIBLIOGRAFIA LAGINAK HEMEROTEKA EGILEEN\nGotzon Garate Goihartzun > Hemeroteka\n2005-03-20 «Justiziarik gabe ezin daiteke bakerik onartu» | Iñaki Petxarroman\nEskolak utzita, idatzi, irakurri eta hitzaldiak egiten jarduten du. Ez du lan faltarik, ordea, esku artean lan bat baino gehiago dituelako.\nElgoibarren sortu zinen 1934an.\nGotzon Garate: Bai, familia handi batean. Hamaika senide ginen, sei anaia eta bost arreba. Orain, arrebetatik bi hilda daude. Arreba zaharrenak 93 urte baditu, baina oso ondo dago. Nik neuk neure bizitzan izan dudan gauzarik handiena familia izan da: oso guraso jatorrak, eta senideen arteko maitasun handia.\nZer gogoratzen duzu gaztaroko Euskal Herri hartaz?\nGarate: Oso giro txarra harrapatu genuen. Ni 1934an sortu nintzen, eta urtebete neukan gerra hasi zenean. Gerra ondoko urte latz haiek hartu nituen. Eskolan ezin genuen euskaraz egin. Garai hartan, artean, ez ziren kanpoko jendeak etorri, eta elkar ezagutzen genuen guztiok Elgoibarren. Gero, nik 15 bat urte nituenean hasi zen kanpoko jendea etortzen. Hala ere, esango nuke erdal giro handia zegoela. Gainerakoan, giro jatorra.\nGerrak eragin zizuen zuzenean etxean?\nGarate: Oso gutxi. Egia esanda, gure aita ez zen behin ere politikan sartu, ez alde batetik eta ez bestetik. Hamaika seme-alaba zeuzkan, eta bizimodua ateratzeko nahiko lan bazeukan horrekin. Ondoko familia batzuek gehiago sufritu zuten. Guk ez.\nZuk ikasteko hautua hartu zenuen hasieratik.\nGarate: Bai. 11 urtera arte Elgoibarren bertan. Gero, Durangora joan nintzen, eta horrek mesede izugarria egin zidan. Izan nituen oso lagun abertzaleak. Orduan konturatu nintzen abertzalea nintzela, euskara zela nire hizkuntza, eta geroztik beti izan dut horren kontzientzia. Idatzi ditudan 30etik gora liburuak euskaraz izan dira, bat izan ezik. Nik beti izan dut oso garbi erdaraz asko eta oso ondo idazten dutela, eta nik euskaraz dakidanez gero, euskaraz egin behar nuela.\nJesuita sartu zinen gero.\nGarate: Bai, 19 urterekin. Filosofia ikasi nuen Loiolan, Teologia Innsbrucken. Teologia bukatuta, orain dela 40 urte, esan zidaten Europako unibertsitateetan marxismoa eta komunismoa indarrean zela. Unibertsitatean bertan gazte borrokalariek marxismora jotzen zutela-eta nagusiek eskatu zidaten, errusiera eta alemaniera nekizkienez, oso ondo etorriko litzaiokeela unibertsitateari bat espezializatzea komunismoan. Hala egon nintzen Freiburgen bi urtean, eta horregatik nire aurreneko lanak komunismoari buruzkoak izan ziren: Marxen marxismoa; Lenin eta nazioen autodeterminazioa…\nMadril, Innsbruck, Freiburg… Asko mugitu zara ikasketak egiteko. Hizkuntzak ikasteko zaletasunarekin lotuta dago hori, ezta?\nGarate: Bai, nik Durangon bertan izugarrizko zaletasuna hartu nuen hizkuntzak ikasteko. Hizkuntzak ikasten nituen hitz gurutzatuak egiten diren bezala, jolas baten moduan. Hala, bederatzi hizkuntza ikasi ditut. Gainera, zortea izan dut hizkuntzak hitz egiten diren tokietara joateko. Hizkuntza bat ikasteko, behin oinarri bat lortuz gero, bertara joatea da onena.\nAlemaniako kulturarekin oso harreman handia izan duzu. Zer ikasi duzu kultura alemanetik?\nGarate: Alemanak filosofia eta teologia kontuetan lehenak dira munduan: Hegel, Haideger… Munduko filosoforik handienak, Aristoteles hil zenetik, alemanak izan dira. Teologian ere onenak dira. Horrez gain, irakatsi zidaten beste kontu garrantzitsu bat diziplina da. Astero gelak-eta garbitu behar genituen, aldizkari tokiak, jangelak… Zeregin horietan ikasi dut gauzak ongi egin behar direla. Alemanak horretan maisuak dira. Gainera, badute beste bertute bat: ez dira errazak lagun egiteko, baina lagun eginez gero, badakizu zintzo jokatuko dutela.\nMarxekiko eta komunismoarekiko hurbilpen horretatik asko ikasi duzu?\nGarate: Asko. Marx oso azkarra zen. Ikusten zuen munduan bidegabekeria handia zegoela, langileak zapalduta zeudela. Nire ustez, gauza batean asmatu egin zuen: injustizia azalarazten. Ez zuen asmatu erremedioa ematerakoan, hau da, langileen diktadura aipatuz… Ikusi dugu Errusia eta beste nazio batzuetan gauzak zer bidetatik joan diren. Marxek bi gauzak ekarri nahi zituen: askatasun handiagoa eta ekonomia hobea. Asmo hori gauzatzen ez zuen asmatu bere teorietan. Baina zer gauza ederra esan zuen: bakoitzak lan egingo du bere ahalaren arabera, eta emango zaio bere beharren arabera. Hori egingo balitz, mundua zoragarria izango litzateke, baina hori utopia hutsa da.\nEta bukatu da historia, Fukuyamak zioen moduan; alegia, komunismoaren aldia amaitu al da betiko?\nGarate: Egia da komunismoa amaitu zenetik ez dela sortu beste itxaropen bat. Marxismoa milioika lagunentzat itxaropen handi bat izan zen, gizarteko problemak sendatzeko bidea. Orain, itxaropenezko beste ideologia bat sortuko denik ez dut uste. Gaurko gaixotasuna da ilusiorik, bizipozik ez dagoela. Bizitzan ilusioa behar duzu, eta hori falta zaigu. Komunistek ilusioa piztu zuten, eta indar handia eman zuten.\nEzin liteke indarberritu komunismoa?\nGarate: Oso zaila da. Marxen oinarrizko ideia, justiziaren ideia, zenbat aldiz aipatzen da agiri eta hedabideetan? Terrorismoa eta bakea aipatzen dira bakarrik. Baina ez da aipatzen zergatik dagoen terrorismoa. Hor injustiziaren bat izango da, neure ustez. Ezin da ezer egin. Elkarrizketa da justizia lortzeko bide bakarra. Baina, zoritxarrez, justiziaren kontzeptua erabat baztertu da. Justiziarik gabe ezin daiteke onartu bakerik, hori pax romana da.\nNoiz hasi zinen idazten?\nGarate: 21 urterekin. Ikasketak bukatu nituenean Deustura etorri nintzen, eta Deustuan nire eginbeharra zen eskolak ematea. Baina, tarteka-marteka, larunbat eta igandeetan, idatzi egiten nuen. 30 urte baino gehiago nituen ipuinak-eta argitaratzen hasi nintzenerako. Gazteei-eta esaten diet zortea dutela gaztetatik hasteko bidea dutelako. Giroa asko aldatu da, baina problema handia da dakitenek ez dutela beti euskaraz egiten.\nEuskal literaturaren hainbat garai bizi izan dituzu. Nola ikusten duzu gaur egun?\nGarate: Batzuek esaten dute gehiegi idazten dela. Ez nago ados. Nik uste dut nazio guztietan irakurtzen diren baino askoz ere gehiago argitaratzen direla. Baina batzuek mota bateko liburuak irakurtzen dituzte, eta beste batzuek besteak. Idazleen artean ere denetarik dago. Baina aberastasun handia da aukera izatea. Gaur egun badira gizarteko eleberriak idazten dituztenak, erotikoak… Aukera askoz ere gehiago dago. Uste dut idazleak ongi prestatuta daudela, Filologia ikasitakoak dira, teknikak menperatzen dituzte… Beharbada, gure akatsa da garai batean garbizalekeriara jo genuela gehiegi. Hemen bizi gara diglosia gorrian, eta konturatu gabe kalkoak sartzen zaizkigu. Idazle batzuen lanetan euskara nahiko larritxoa da. Baina horiei ere esango nieke jarraitzeko.\nZergatik jo izan duzu hainbeste polizia eleberrira?\nGarate: Idatzi ditut bestelakoak ere, baina ez dute horrenbesteko arrakastarik izan. Mundu osoan gehiena irakurtzen den nobela mota da. Hizkuntzak ikasteko oso onak dira, gaiak lotu egiten zaituelako. Irakurri ahala ikasten duzu. Beharbada, horregatik hasi nintzen. Aurrenekoa idatzi nuenak saria irabazi zuen, eta horrek gogoa eman zidan jarraitzeko. Politak dira irakurtzeko. Uste dut literatura aldetik besteak hobeak direla, baina arrakasta, dudarik gabe, haiek dute.\nBeti kokatu dituzu Euskal Herrian.\nGarate: Bai, konbentzituta nagoelako askoz ere errazago idazten dela, eta egiantza handiagoa dutela, zuk ezagutzen dituzun tokiak eta pertsonak azaltzen badituzu. Amazonasi buruzko artikulu bat egin nahi baduzu, hara joan behar duzu. Nik orain eleberri bat dut esku artean, New Yorken kokatua. Eta hor agertzen dira 40 urte hauetan ezagutu ditudan tokiak. Dudarik gabe, idatzi behar da ezagutzen diren tokiei buruz, eta pertsonei buruz, ahal baldin bada.\nHizkuntzari garrantzi handia ematen diozu eleberrietan.\nGarate: Ipuin edo eleberri bat idazten dudanean, helburu nagusi bat izaten dut: hizkuntza. Hiru alderdi daude: mamia, teknikak eta hizkuntza. Mamiari buruzko kritika onak egiten dira batzuetan; baina, esaterako, hizkuntzari buruz ez dira kritikak egiten. Beti esaten dut idaztea dela biolina jotzea bezala. Hobe da kantu labur bat ongi jotzea, Beethovenen sinfonia, zoragarria izanda ere, gaizki jotzea baino. Gaur egun liburuak hartzen ditut, eta hutsak aurkitzen ditut; eta, jakina, utzi egiten ditut. Neuk literatura lanetan garrantzi handia ematen diot euskarari, formari.\n1967an Euskal Herriko baserrietara joaten hasi zinen esaera zaharrak eta esamoldeak biltzera. Zerk bultzatu zintuen?\nGarate: Joan nintzen asmo bakar batekin: euskaraz ondo ikasteko. Beti grabagailua eta agenda hartuta ibili naiz, baserritarrei galdetzen nola esan duten hau edo hura. Orain ari naiz esamoldeei buruzko liburua atontzen, lan mardula. Esamoldeak askoz ere gehiago erabiltzen ditugu atsotitzak baino. Gaur egun atsotitzak ez dituzte erabiltzen zaharrek besterik; eta, gainera, pedantekeriatzat jo liteke hainbat kasutan. Esaterako, Azeriak buztana luze; berak bezala beste denek dutela uste. Zahar batek esana, beharbada; baina gazte batek… Aldiz, kokoteraino nago, edo joan antzarrak perratzera eta halakoak asko erabiltzen dira oraindik.\nEsamoldeetan eta esaera zaharretan pobretze handia gertatu da, ezta?\nGarate: Bai, baina horrek badu azalpen bat. Baserriko lanak asko aldatu dira, eta lanari lotutako esaera, atsotitzak eta esamoldeak galdu egin dira. Esaterako, atsotitzen liburuan ehun baino gehiago bildu nituen astoari buruz. Garai batean astoa denetarako erabiltzen zen. Gaur egun pikutara joan da. Lurreko lanak, goldatzea, tresnak… Asko eta asko ez dira egiten jadanik. Bildu egin ditut, baina ez dira erabiltzen.\nGarai batean esaten zen ia baserri bakoitzean, eta zer esanik ez haran bakoitzean, hizkera ezberdina erabiltzen zutela. Egun, euskara batua zabaldu da. Behar bezala eramaten ari da prozesua?\nGarate: Uste dut baietz. Euskara batuak mesede ikaragarria egin digula uste dut, elkar ulertzeko, argitaratzeko. Gure problema da gutxi garela; zenbat eta gehiago argitaratu merkeago aterako litzateke. Hasiko bagina zuberotarrak zubereraz, bizkaitarrak bizkaieraz, bada, oraindik okerrago. Uste dut euskalkiei eutsi egin behar zaiela, eta batuan idazten denean ere, sartu egin behar direla nor bere euskalkiko hitzak eta moldeak. Eta duda kasuetan, etxeko euskarara jo, gurasoek esateko modua erabili. Ni baserrietara, adibidez, ikastera joaten naiz, haiek euskara zoragarria egiten dutelako, eguzkitik eguzkira euskaraz aritzen direlako.\nNew Yorkera joaten zara udaro. Zergatik duzu gustuko?\nGarate: Bizi izan naiz Parisen, Moskun, Ingalaterran, Indian… Baina New Yorken aurki daitezke munduko gauzarik onenak eta txarrenak. Esaterako, liburu merkeak, erruz. Musika, opera, moda, ekonomia kontuak… Bizioa bilatzen duenak dena aurki dezake, eta kulturaren arloko edozer gauza aurki daiteke. Oso hiri interesgarria da.\nIrailaren 11ko erasoak bertan harrapatu zintuen?\nGarate: Ez, sei egun lehenago etorri nintzen. Hala ere, oso gertu eta zirrara handiz bizi izan nituen erasoak. Gainera, Manhattanen bizi naiz, eta erretratuak ere baditut dorreen gainean ateratakoak. Nire lagun bat txiripaz salbatu zen, eta oraindik traumatizatuta bizi da.\nOso gogorra izan zen, baina munduko arazoak eta bidegabekeriak daude erasoen atzean, ezta?\nGarate: Uste dut baietz. Esaterako, Israelek palestinarrekin izandako jokabide batzuek ez dute zerikusirik justiziarekin. Bestetik, zergatik Israelek izan ditzake bonba atomikoak eta Iranek ez, esaterako? Zergatik ez dituzte desegiten bonba atomiko guztiak? Zergatik AEBek, Erresuma Batuak, Frantziak, Errusiak eta Txinak izan ditzakete bonba nuklearrak eta besteek ez?\nUrteetan eman dituzu eskolak unibertsitatean. Horien falta sumatzen al duzu?\nGarate: Asko. Ni beti konpondu izan naiz oso ondo gazteekin. Gazteekin bi gauza behar dira: alde batetik, maitasun handia, eta, bestetik, errespetua. Orain, haiek gabe, ikusten dut garbiago zahartu naizela. Hasi nintzenean ia ikasleen adinekoa nintzen; gero, aita; eta, orain, aitona.\nJarraitzen al duzu Euskal Herriko egoera politikoa?\nGarate: Bai, baina jesuita naizen bitartean, nagusiei obeditu behar diet, eta ez naiz zuzen sartzen. Jarraitu egiten dut, eta interesa badut. Nik beti esan izan dut: independentzia lortzen ez badugu, euskara galdu egingo da. Independentziarekin iraungo al du? Ezin jakin. Hor dago Irlanda, gaelikoarekin. Baina uste dut euskaldunok independentzia lortuko bagenu eutsiko geniokeela euskarari. Baina, independentziarik gabe, galdu egingo da. Ni bi gauzatan naiz ezkor samarra: honetan, eta ingurumen kontuetan. Iruditzen zait Lurra hondatzen ari garela.\n2011 Euskal Idazleen Elkartea\nZemoria kalea 25 · 20013 Donostia (Gipuzkoa)\nTel.: 943 27 69 99 - Fax.: 943 27 72 88


Justizia Auzitegi Nagusiak bertan behera utzi du Lezamako Hirigintza Plan Orokorra - Lezama - Aikor.eus\nJustizia Auzitegi Nagusiak bertan behera utzi du Lezamako Hirigintza Plan Orokorra\nAikor aldizkaria 2018-03-09 11:40\nEuskal Autonomia Erkidegoko Justizia Auzitegi Nagusiak baliogabetu egin du Lezamako Udalak 2015ean onartu zuen Hirigintza Plan Orokorra –HAPO-. Horren kontrako helegitea Lezama Bizirik herri elkarteak aurkeztu zuen. “Pozik jaso dugu epaia, baina penagarria iruditzen zaigu herriaren garapena antolatuko duen plan urbanistikorik gabe segitzea”.\nEz da HAPOa bertan behera uzten duten lehenengo aldia. Lezamako Udalak 2006an onartu zituen arau subsidiarioak, eta Euskal Autonomia Erkidegoko Justizia Auzitegi Nagusiak horiek baliogabetu zituen 2009an. Espainiako Auzitegi Gorenak 2011n berretsi zuen epaia. Udalak arau subsidiarioen lekukoa hartzen zuen HAPOa onartu zuen 2010ean. Bizkaiko Foru Aldundiak plan hori ontzat hartu zuen 2015ean, baina oraingo epaiak baliorik gabe utzi du.\nLezama Bizirik elkartekoen esanetan, epaileak lau arrazoirengatik agertu da Lezamako Udalaren planaren kontra: hiruk Euskal Herriko legedia urratzen dute; eta azkenak, Espainiakoa. “Batetik, plana garatzeko behar bezalako prozesu parte-hartzailea urtebete beranduago bultzatu dute; bestetik, balio handiko lurra babesteko egin behar diren izapiderik ez dute egin; halaber, lurzoru batean hainbat urteetan jarduera kutsagarria egin den susmoa dago eta hori aztertzeko txostenik ez dute aurkeztu; eta azkenik, aireportuko eremuan gaudenez, telekomunikazio-txostena aurkeztu behar da Madrilen, baina Udalak ez du horrelakorik egin”.\nElkartearen ustez, Udal gobernuak aukera bi dauzka. “Edo orain arte bezala, kasurik ez egitea eta helegitea Auzitegi Gorenean, Madrilen, aurkeztea. Baina epaia jakin arte urteak pasatuko dira eta dirutza xahutuko da. Gainera oso zaila izango da Auzitegi Gorenak Erkidegoko Auzitegi Gorenaren sententziak ezeztatzea. Edo plana herriko auzokide, elkarte eta enpresekin negoziatzea”. “Gure iritziz, plan honek ez dauka zentzurik. Alde batetik, EAJk beste alderdiekin edo herriko taldeekin inongo adostasunik lortu gabe onartu duelako; eta bestetik, hango proposamenek Lezama bezalako herri batean ganora handirik ez dutelako. Adibidez, beharrezkoak ez diren etxebizitzak eraiki nahi dituzte, eta 600.000 m2 gehiago proposatu dira industria-erabilerako, Kurtze industria gunearen erdia beteta ez dagoenean”.\nJon Ander Aurrekoetxea Lezamako alkatea etsituta azaldu da epaiarekin. “Albiste txarra da herriarentzat, ezin izango dugulako ez etxebizitzarik eraiki, ez industria-eremurik garatu. Ekonomia gorantz doa eta ezin izango dugu aukera aprobetxatu, herrira industria apur bat ekartzeko, ezta horrekin batera datozen lana eta dirua ere”.\nAlkatearen esanetan, HAPO berri bat ezinbestekoa da, “Lezamak hori behar duelako”, baina oraindik pentsatu behar dute zer egin. “Ez dakigu epaiari helegitea jarriko diogun ala ez. Dena dela, gu lasai gabiltza, epaiaren arabera, plana ondo dagoelako: etxebizitzen kopurua, industria-eremua... Hala ere, formazko akatsak egon dira eta txosten batzuk aurkeztu behar izan ditugu. Hala ere, horietako batzuk ez ziren beharrezkoak HAPOa lantzen hasi ginenean, baina tira…”.\nAurrekoetxeak uste du HAPOak herriaren beharrizanak betetzen dituela. “Gehienez 472 etxebizitza eraikitzeko proposamena egiten dugu, gazteek herritik alde egin behar ez izateko. Industria-eremuari dagokionez, Kurtze I industrigunea % 80 dago beteta, eta Kurtze II.ean, HAPOan proposatzen dena, promozio publikoak sustatu nahi ditugu, Foru Aldundiaren eta Eusko Jaurlaritzaren bitartez”.\nHAPO berria lantzeko, lezamar guztiekin hitz egin beharko dela esan du Aurrekoetxeak. “Azken batean Lezama Bizirik elkartean 60 lagun daude eta euren interesak defendatzen dituzte, baina Lezaman 2.000 lagun bizi gara eta ikuspuntu orokorra izan behar dugu”.


Irekia Eusko Jaurlaritza - Gobierno Vasco :: Artolazabal´ek 1.005,6 milioi euroko aurrekontu-proiektua aurkeztu du, enpleguan, familian, gizarte-kohesioan, adinekoetan eta gazterian zentratzen dena\nArtolazabal´ek 1.005,6 milioi euroko…\nArtolazabal´ek 1.005,6 milioi euroko aurrekontu-proiektua aurkeztu du, enpleguan, familian, gizarte-kohesioan, adinekoetan eta gazterian zentratzen dena\n2017.eko azaroak 07\n\nArtolazabal´ek 1.005,6 milioi euroko aurrekontu-proiektua aurkeztu du, enpleguan, familian, gizarte-kohesioan, adinekoetan eta gazterian zentratzen dena Iturria: Irekia\n\nIosu Txabarri/Legebiltzarra -argazkiak Iturria: Irekia\n\n\n\n\n\n\n2018ko aurrekontuaren aurkezpena Legebiltzarrean, Enpleguko eta Gizarte Politiketako Sailaren eskutik\nFuntsezko bost helburu:enplegua eta langabeziaren murrizketa; gizarte-kohesioa eta -elkartasuna; familia, haurrak eta adinekoak, hirugarren gizarte-sektorea; eta gazteak\nLehenengoz, gainditu egiten dira mila milioi euroak eta aurreko ekitaldikoa baino % 0,7 handiagoa da\nZortzi programa nagusien artean, honako hauetara bideratzen dira:Enpleguko eta gizarte-politiketako egitura eta laguntza:20,8 milioi euro; gizarteratzea:516,6 milioi euro; immigrazioa: 4,0 milioi; gizarte-zerbitzuak: 33,0 milioi; familia- eta erkidego-politika:66,1 milioi; enplegua: 241,5 milioi; gazteria: 7,7 milioi; eta prestakuntza: 116,0 milioi euro\n2018 ekitaldiak Enplegu Plan Estrategiko berria ekarriko du, enpleguari eusteko eta enplegagarritasuna areagotzeko neurriekin.\n2020rako Euskal Enplegu Estrategiaren helburuak honako hauek dira:aktibazioa, kualifikazioa eta gaitasunak, aukerak sortzea, aukera horien berdintasuna eta kalitateko enplegua\nFamiliei eta Haurrei Babesa eta Laguntza emateko neurrietarako, 64,1 milioi euro bideratu dira\nVG 2017 11 17\nBeatriz Artolazabal Eusko Jaurlaritzako Enpleguko eta Gizarte Politiketako sailburuak bere sailaren aurrekontu-proiektua 2018rako 1.005.696.468 milioi eurokoa dela esan du. Lehenengoz, gainditu egiten dira mila milioi euroak eta aurreko ekitaldikoa baino % 0,7 handiagoa da. “Proiektuak funtsezko bost helburutan eragiten du: Enplegua eta langabeziaren murrizketa; gizarte-kohesioa eta -elkartasuna; familia, familia- eta lan-kontziliazioa eta Haurrentzako eta Aniztasunerako laguntza; hirugarren gizarte-sektorearen eta desgaitasunen bat duten pertsonen inklusioa; adinekoen eta zahartze aktiboaren sustapena; eta gazteen emantzipazioa eta ahalduntzea”, esan du Artolzabalek.\nArtolazabalek Ogasunaren Legebiltzarreko batzordean bere sailaren ildo ekonomikoak azaldu ditu, Marcos Muro Enpleguko eta Gazteriako sailburuordearekin, Lide Amilibia Gizarte Politiketako sailburuordearekin, Borja Belandia Lanbideko zuzendari nagusiaren eta Iñaki Arrizabalaga saileko zerbitzu zuzendariarekin batera.\n“Aurkezten dizuedan aurrekontu-proiektuak eragina du Eusko Jaurlaritzak honako arlo hauetan duen ekintzaren bost helburutan: Enpleguaren eta langabeziaren murrizketa; gazte-enplegua, emakumeena eta iraupen luzeko langabeena; enplegurako prestakuntza; eta gizarte-kohesioa eta -elkartasuna; familia, familia- eta lan-kontziliazioa eta familia-itun berria; hirugarren gizarte-sektorearen eta desgaitasunen bat duten pertsonen inklusioa; adinekoen eta zahartze aktiboaren sustapena; eta gazteen emantzipazioa eta ahalduntzea”, esan du Artolazabal sailburuak.\nBeatriz Artolazabalen hitzen arabera, “ekintza horiek bat datoz, erabat -alderdi batzuetan nabarmen- Europako egungo politikarekin, enplegua eta gizarte-politikak sustatzeko eremuan. Euskadik berreskurapenari eusten dio, Europako estatu eta azpiestatuetako ekonomia nagusiekin batera, eta zorpetze publikoa eta langabezia estatuaren batez bestekoa baino askoz ere baxuagoa da”.\n“Gure herrialdeak 2017 ekitaldiaren amaierari eta 2018aren hasierari gure garapen ekonomikoan jasangarritasunez aurrera egiteko oinarri sendoarekin helduko die, gure langabezia-tasa murriztuz. Egoera ekonomikoaren egonkortasun horrekin paraleloan, Enpleguko eta Gizarte Politiketako Sailak gure gizartearen bizi-baldintzen eta ongizatearen hobekuntzan lan egiten du”, esan du sailburuak.\nArtolazabalek nabarmenu du “Enpleguaren eremuan programa-partidak eta jarduketak batez ere langabezia-tasak % 10etik behera murriztera bideratuta daudela; horretarako, beste erakunde batzuen, enpresa-munduaren eta gizarte-erakundeen konpromisoa behar da. Era berean, gure ustez, ezinbestekoa da enplegurik eta oinarrizko baliabiderik ez dutenei laguntza ematea. Hori dela eta, pertsona horiei enplegua bilatzen eta hura lortzen lagunduko dien berme-errentaren kontrola kudeatzen eta hobetzen dugu, prestakuntzarekin batera.\n“Gure zeregina enplegua eta jarduera berreskuratzeko 2020rako langabezia % 10etik behera jaitsi izana da; gaur egun % 12,3 ingurukoa da. Gainera, enpleguak gora egiten badu, pobrezia ere murriztuko dugu, gutxienez % 20an. Aurtengo bilakaerak ere adierazten digu bide onetik goazela”, esan du Artolazabalek.\n“Horretarako, 2018rako aurrekontu bateratua egin dugu, 1.005.696.468 milioi eurokoa. Lehenengoz, gainditu egiten ditugu Enplegurako eta Gizarte Politiketarako aurrekontuko mila milioi euroak. Aurrekontu hori aurrekoa baino % 0,7 handiagoa da (999.174.480 milioi eurokoa); izan ere, 6.521.988 euro gehiago ditu”, esan du sailburuak.\nArtolazabalen hitzen arabera, “2017 ekitaldiari dagokion aldakuntzaren ikuspegi erreala izateko, honako hau hartu behar da kontuan: hobarien zenbatekoak Gizarte Segurantzaren kuotetan, enpresek aplikatzen dute pizgarri-neurriengatik eta lanbide-sustapenaren eta -prestakuntzaren arloetan enplegua sortzeagatik, eta diru-sarrerak bermatzeko errentaren eta etxebizitzaren prestazio osagarriaren prestazioak ordaintzeko gordailututako zenbatekoa, Diru Sarrerak Bermatzeko eta Gizarteratzeko abenduaren 23ko 18/2008 Legearen babesean.\nHobariak finantzatzeko zenbatekoa, aurreko ekitaldian, aurrekontuan 149.411.260 eurokoa zen, eta egungo ekitaldian, kontzeptu horren zuzkidurak 3.771.770 euroko beherakada izan du eta, guztira, 145.639.490 eurokoa da. Enplegu eta Prestakuntza programek zenbateko horiek hartzen dituzte xehakapenaren barruan.\n18/2008 Legean (DSBE-EPO) aurreikusitako prestazioen finantzaketarako zenbatekoa ez da aldatu, aurreko ekitaldiaren aldean; kontzeptu horrengatiko zuzkidura 491,3 milioi eurokoa da, eta Gizarteratzeko programan ageri da.\nOndorioz, irizpide berri horrekin, Enpleguko eta Gizarte Politiketako Sailak 2018 ekitaldirako 995.402.710 euroko aurrekontua aurreikusten du (1. kapitulua-Langileen Ordainsariak); 2017ko aurrekontuarekin alderatzen badugu Gizarte Segurantzaren hobarien eta 18/2008 Legean jasotako prestazioen efektua ezabatu ondoren, 1.005.696.468 eurokoa da, eta % 1,03ko gorakada eta balio absolutuetan 10.293.758 euroko gorakada dugu.\nEnplegu-politiketan, Lanbideren eta Gazteriaren zuzendaritzaren bidez, funts gehiago bideratuko dira enplegu-politika publikoetara aurreko ekitaldiko gastuen egoeran xede horretan gordailututakoa baino; erakunde autonomoaren kasuan, 864.904.000 euro izan ziren 2017 ekitaldian eta, 2018an, 884.382.000 euro.\n“Helburu nagusia da ahalik eta pertsona-kopuru handienaren lan-aktibazioa enplegu egonkorrez eta kalitateko enpleguez eta, horretarako, tokiko hazkunde ekonomikoa bultzatzea, enpresa-espiritua sustatzea eta enpresen lehiakortasuna hobetzea. Hori guztia, bi protagonista nagusien gogobetetze pertsonalizatuari bideratutako zerbitzu eta tresnen katalogoaren bidez: enpresak eta langileak”, esan du Artolazabalek.\n2018 aurrekontu-ekitaldia bereziki garrantzitsua izango da; izan ere, Enplegu Plan Estrategiko berria ekarriko du, enpleguari eusteko eta enplegagarritasuna areagotzeko neurriekin.\nArtolazabalek azaldu du “2020rako Euskal Enplegu Estrategiaren helburuak honako hauek direla: aktibazioa, kualifikazioa eta gaitasunak, aukerak sortzea, aukera horien berdintasuna eta kalitateko enplegua. Enplegu-arlo horretan, aurreko ekitaldian bezala, nabarmena da gazteen enpleguarekin dugun konpromisoa; horretarako, 14,814 milioi euroko partidak esleitzen ditugu.\n“Lanbideren erreforman eta eguneratzean ari gara lanean, bete-betean. Legebiltzarreko hainbat agerralditan azaltzen ari gara eta, aurtengo urtea, 2018a, erreferentziala izango da euskal enplegu-zerbitzuaren kudeaketa berrian. Lanbide tresna eskudun bilakatzen ari da enplegua sustatzeko eta gizarteratzea kudeatzeko”, esan du sailburuak.\n“Diru Sarrerak Bermatzeko Errenta dela eta, gure kudeaketaren hamaika hileotan, haren aldeko apustu sendoa egin dugu, krisiaren ondorioak eta enplegu falta gehien jasaten dutenek lan-merkatuetara sartzeko funtsezko laguntza izan dezaten. Horretarako, helburuak eta baldintzak berriro definitzea proposatu dugu, eta haren kontrol xehatuagoa egiten dugu”.\nLanbideren aurrekontua 2018rako 835.753.709 eurokoa izango da. (Orain amaitzen ari den ekitaldian, 811.422.131 euro izan dira); beraz, % 3ko gorakada egon da. Lanbideren aurrekontuaren ia 492 milioi gizarteratzera bideratzen dira -zifra ez da aldatzen-. 221.519.272 milioi Enplegura (pasa den ekitaldian 204 izan ziren), eta horrek % 8,5eko gorakada dakar, batik bat enpleguaren sustapenera (165,8 milioi) eta enpresarentzako zerbitzuetara (44,6 milioi). Eta 11 milioi laneratzeko. Datorren urtean, Lanbidek prestakuntzara 100.947.940 euro bideratuko ditu, aurreko ekitaldian baino % 3,5 gehiago.\nGizarteratzearen barruan, jarduketa nabarmenenak Diru Sarrerak Bermatzeko Errenta eta Etxebizitza Prestazio Osagarria ordaintzeko prestazio ekonomikoei erantzuteko beharrezko aurrekontu-zuzkidurarekin lotutakoak dira, Diru Sarrerak Bermatzeko eta Gizarteratzeko abenduaren 23ko 18/2008 Legean aurreikusitakoak.\n2018 ekitaldirako aurreikusitako zenbatekoak ez du aldakuntzarik, aurreko ekitaldiari dagokionez. Aurreikusten da bi kontzeptu horiei erantzuteko gordailua, 491.946.000,00 euroan.\n2018 ekitaldi honetan, KPIaren gorakadarekin Diru Sarrerak Bermatzeko Errentan, DSBEa bermatzen zaie hala behar duten pertsona guztiei, bizi-baldintza duinak izateko eta, gainera, kronifikatze-egoerak saihesteko prestazioa jasotzen ari diren laneratzeko aukerak lehenesteko.\nEra berean, programa honek oso jarduketa garrantzitsua jasotzen du, Gizarte Larrialdietako Laguntzen kudeaketari dagokiona; hura gauzatzea Gizarte Zerbitzuen Zuzendaritzari dagokio. Eremu horren barruan, 2017 ekitaldian bezala, Euskadiko Toki Erakundeei buruzko apirilaren zazpiko 2/2016 Legean xedatutakoa beteko da.\nPremisa horren oinarria 4 milioi euro dituen partida da; beraz, GLLak 27 milioi eurokoak dira. Gizarteratzearen arloan kontuan izan behar den beste alderdi bat pobrezia energetikoaren egoerei buruzkoa da, 400.000 euroko partidarekin.\nGizarte Zerbitzuen Legeak funts bat zehazten du, euskal erakundeek aurrera egin dezaten gizarte-politiken helburua egiteko. Funts horrek 20 milioi euro izango ditu eta foru- eta udal-erakundeek egin beharreko proiektuak finantzatuko ditu. 2018 ekitaldira begira, funts horretarako finantza-laguntzak Eusko Jaurlaritzarentzat 14.008.000 eurokoak dira eta hiru foru-aldundientzat 5.992.000 eurokoak.\nGizarte-zerbitzuen arloan Ekintza Zuzeneko Zerbitzuak direla eta, Eusko Jaurlaritza Telelaguntza zerbitzuaren, hiru hiriburuetan dauden Familia Bitartekaritzako hiru Zerbitzuen eta Informazio eta Orientazio Zerbitzuen (Zeuk esan babesgabezia-egoeran dauden haur eta nerabeentzako gizarte-informazioaren zerbitzua eta etxeko indarkeriaren biktima edo sexu-arrazoiagatiko biktima diren emakumeei informazioa eta arreta emateko Satevi zerbitzua) arduraduna da.\n“betiOn” izeneko Telelaguntza zerbitzua, beste erkidego eta herrialde batzuentzat erreferentziala dena, garrantzi handikoa da beren etxebizitzan dauden adinekoentzat edo desgaituentzat; hori dela eta, Eusko Jaurlaritzak ezinbestekotzat jotzen du ongizaterako. 2018 ekitaldirako, “betiOn” telelaguntza 50.000 adinekori zabaltzea aurreikusten da.\n“Familia, gure ustez, gure gizartearen funtsezko oinarrietako bat da, eta hala ulertzen da, halaber, Europar Batasuneko gizarte-politiketan. Gure herrialdeko giza, gizarte- eta kultura-balioez gainera, aurrerapenerako, orekarako eta mantentze demografikorako bermea da”, esan du sailburuak.\nBeatriz Artolazabalek azaldu du “Familiei eta Haurrei Babesa eta Laguntza emateko neurrietarako, 64,1 milioi euro bideratu direla. Zifra horretan jaiotzagatiko eta adopzioagatiko laguntzetara bideratutako partidak eta norberaren, familiaren eta lanaren bizitza uztartzeko laguntzetara bideratutako kopuruak sartzen dira. Kontziliazioari dagokionez, nabarmentzekoa da Lanbiden garatzen den programa; 1.700.000€-rekin, langileen kontziliazioari bide ematen zaio, Enpresak bultzatuz. Eremu horretan, 2018an 30 enpresari banakako laguntza emateko proiektua hasiko da, 10 enpresa lurralde historiko bakoitzeko, norberaren, familiaren eta lanaren bizitza uztartzeko neurriak ezartzeko, jardueraren sektore guztiek bertan ordezkatuta egoteko ahaleginarekin”.\nAniztasunaren politiketan, nabarmentzekoak dira jarduketak immigrazioaren, LGTBIren eta ijitoen herriaren arloetan, gure erkidegoan pertsona guztien bizikidetzari bide ematekoak.\n“Aurkezten dugun aurrekontuak gizarte-izaera nabarmena du eta jasangarria da; arreta berezia eskaintzen zaie gizarteko sektore ahulenei, enpleguan zentratzen da, gizarte-prestazioak betetzea helburu du, enpleguaren sustapenean zentratzen da, bai eta gazteen sustapenean ere, Enpleguko eta Gizarte Politiketako Sailak ekitaldi honetarako ezarritako helburuak lortzeko”, esan du sailburuak.\nArtolazabal sailburuak esan duenez, “egun batzuk barru, datorren azaroaren 17an, Europar Batasuneko estatu eta herrialdeek “Gizarte Eskubideen Europako Oinarria" izenekoaren oinarriak onetsiko dituzte, Götteborg-en; Gizarte Eskubideen Europako Oinarriak Europar Batasun osoan pertsonen ongizate hobera bideratutako jarduketa definitzen du. Gaur aurkezten ditugun programak eta planak ildo horrekin bat datoz”.\n“Gaur aurkezten dudan Eusko Jaurlaritzako Enpleguko eta Gizarte Politiketako Sailaren aurrekontua, gure gizartearen enpleguaren eta ongizatearen sustapena nabarmentzen duena, honako honen berme da: enplegu-kota handiagoak lortzea, kalitatekoak, gizarte guztiarentzat eta arreta berezia eskainiz gazteen enpleguari, emakumeenei eta iraupen luzeko langabeei. Hori guztia, gure herrialdea langabeziaren % 10etik behera geratzeko".\nLan-kontziliazioaren politikak hobetzea eta horiei laguntzea ere badu helburu, eta familiagatiko gizarte-ituna proposatzea eta haurrei laguntzea; gizarteratzearekin eta inklusioarekin du konpromisoa eta hirugarren gizarte-sektorearentzako, desgaitasunen bat duten pertsonentzako eta zailtasun gehien duten kolektiboentzako ongizate gehiagorekin; gure adinekoei laguntza emateko ekintzak garatzea du helburu eta, horrela, zahartze aktiboaren baldintza positiboak lortu; lan-kolektiboei eta enplegura jotzeko prozesuan daudenei prestakuntza etengabe eskaintzen die eta gure gazteen aldeko lan sendoa egiaztatzen du; horretarako, beren emantzipazioan eta Euskadiren garapen solidarioan, jasangarrian eta aurreratuan parte-hartzaile eta lider izatea dakarkieten bizi-baldintzen gozamenean laguntzen du", esan du Beatriz Artolazabal´ek amaitzeko.\nRT @EnpleguGizaEJGV: Gaur goizean Sailaren 2018ko Aurrekontua aurkeztu dugu ℹ Xehetasun guztiak hemen\n🔗 https://t.co/4vd4r7579K 🔗 https:/…\n07_11_17_Iosu_Txabarri_Lege... 1 MB (jpg)\npresupuestos_empleo.jpg 2 MB (jpg)\npresupuestos_empleo_01.jpg 1 MB (jpg)\npresupuestos_empleo_02.jpg 1 MB (jpg)\npresupuestos_empleo_03.jpg 1 MB (jpg)\npresupuestos_empleo_04.jpg 2 MB (jpg)\npresupuestos_empleo_05.jpg 2 MB (jpg)\nEnplegu eta Gazteriako sailburuordea (XI legealdia)\nIñaki Arrizabalaga Ormaetxea\nZerbitzu zuzendaria (XI legealdia)\n2018.eko azaroak 07\nDatorren urtean 1.020.161.381 euroko inbertsioa egingo du Enplegua eta Gizarte Politikak Sailak enplegua, kohesio soziala eta familientzako babesa sustatzeko\nArtolazabal: “Gure aurrekontua langabeziaren % 10etik beherako murrizketan eta gizarte-kolektibo ahulenentzako arretan oinarritzen dugu”\n2017.eko martxoak 01\nArtolazabal: “helburua 2020. urterako langabezia-tasa % 10etik behera jaistea da, kalitatezko enplegu gehiagorekin”\nBeatriz Artolazabalek prestakuntza-programa aurkeztu du, trebakuntza gutxiko gazte langabeen gizarte- eta lan-aktibaziorako\n2018.eko apirilak 23\nArtolazabal: “Gizarteratzeko IV. Planak pobrezia-tasa murriztuko du % 5,6tik behera, eta gizonezko eta emakumezkoen okupazio-tasa areagotuko du”\nArtolazabal: “enpresek, erakundeek eta gizarte osoak batera jardun behar dute, gazteek beren enplegu eta ordainsari egokirako baliabide onenak izan ditzaten eta, horrela, beren bizi-proiektua gara dezaten”\nBeatriz Artolazabalek "Onda Vasca"n zaintzaileen eginkizuna nabarmendu du\n2015.eko urriak 27\nGobernuak onartu egin du Euskadiko 2016ko ekitaldiko Aurrekontu Orokorren Lege Aurreproiektua. (2015-10-27(e)ko Kontseiluan hartutako erabakiaren laburpena)\nAGINDUA, 2016ko uztailaren 1ekoa, Enplegu eta Gizarte Politiketako sailburuarena, Euskal Autonomia Erkidegoko gizarte-ekonomiako enpresen eta entitateen elkarte-egiturak finkatzeko laguntzak arautzen dituena eta laguntzetarako deialdia egiten duena.\nAGINDUA, 2017ko uztailaren 27koa, Lan eta Justiziako sailburuarena, Euskal Autonomia Erkidegoko gizarte-ekonomiako enpresen eta entitateen elkarte-egiturak finkatzeko laguntzak arautzen dituena eta laguntzetarako deialdia egiten duena.\n2017.eko abuztuak 16\nAGINDUA, 2018ko uztailaren 18koa, Lan eta Justiziako sailburuarena, zeinaren bidez iragarri eta arautzen baitira Euskal Autonomia Erkidegoko gizarte-ekonomiako enpresen eta entitateen elkarte-egiturak finkatzeko laguntzak.\n2018.eko uztailak 27\nAGINDUA, 2019ko uztailaren 2koa, Lan eta Justiziako sailburuarena, zeinaren bidez iragartzen eta arautzen baitira Euskal Autonomia Erkidegoko gizarte-ekonomiako enpresen eta entitateen elkarte-egiturak finkatzeko laguntzak.\nEBAZPENA, 2017ko uztailaren 27koa, Lanbide-Euskal Enplegu Zerbitzuko zuzendari nagusiarena, ekintzaileei laguntzeko 2017ko diru-laguntzen deialdia argitaratzeko dena.\n2017.eko uztailak 28\nERABAKIA, Herri Kontuen Euskal Epaitegiaren Osokoak 2018ko irailaren 27ko bilkuran hartua, Gernika-Lumoko Udalaren 2016ko fiskalizazio-txostena behin betiko onesten duena.\n2018.eko azaroak 19\nEBAZPENA, 2016ko apirilaren 14koa, Lanbide-Euskal Enplegu Zerbitzuko zuzendari nagusiarena, ekintzaileei laguntzeko 2016ko diru-laguntzen deialdia argitaratzeko dena.


Eskola Jasangarria bihurtu gara | Aldizkaria\nIKASTOLA 232 > ikastolak > Eskola Jasangarria bihurtu gara\nEskola Jasangarria bihurtu gara\nKomunitate osoaren inmersioa izan da\nOiongo udalak ere bat egin du proiektuarekin.\nAgenda 21eko emaitzari esker jaso dugu izendapen berria, hain zuzen, azken 5 urteotan ikastolan egindako lanaren ondorioa izan baita. LH6 eta DBHko ikasleak “patrulla berde” bihurtu dira informazio eta kontzientziazio lanak egiteko. Oion eta udala ere inplikatu ditugunez, konposta industriala herrira ekartzea ere lortu dugu; eta abenduaren 14an, ekitaldi ofizialean, aintzat hartu gaituzte.\n“Bost urte daramagu San Bizente Ikastolan Agenda 21eko markoan murgilduta. Bost gai handi landu ditugu zeinetan Hondakinen kudeaketa, Ura eta bere erabilpena ikastolan, Elikadura, Energia, Elikadura zirkularra birziklapena zentzurik zabalenean, zein praktikoenean aritu garen. Bost gai horiek baloratu dizkigute, auditoria gaindituta. Hala da, urtero gai berri bat aztertu eta ikertu dugu, aplikatu, idatzi eta, ondorioz, puntuak irabaztea izan da gure erronka auditoria gainditzeko. Emaitza bikaina izan da: eskola jasangarria izendatzeaz gain, Oionen aintzat hartu gaituzte herritarrek eta Udalak. Pozik gaude”, esan digu Arturo López de la Calle zuzendariak.\n“Birziklapen proiektuari esker konposta industriala ere lortu dugu Oionera ekartzea ikastolako hondakinak, eskolakoak eta zaharren egoitzakoak berziklatzeko. Ikastola osoa gaude konprometituta, urtero 2 irakaslek daramate gidaritza eta LH 6 eta DBHko ikasleak “patrulla berde” bihurtuta gelaz gela ibiltzen dira proiektua besteei azaltzen, materiala eta baliabideak banatzen, formazioa ematen eta kontzientzia pizten. Halakoa da euren ardura Udala ere batu dela, eta Arabar Errioxako koordinatzaileak laguntzen digu gutunak bidaltzen, materiala eskuratzen eta aholkuak zehazten”.\n“Sari ederra izan da guretzat Eskola Jasangarria izendapena eskuratzea, lana ongi egin dugunaren seinale izateaz gain, bide beretik jarraitzeko poza eman digulako. Abenduaren 14ean jaso genuen aintza ikastolako familiak eta udaleko zinegotzia bertan zirelarik”.


Gantzarain ziklista handia Ordizian omendu zuten - Andoain - Aiurri.eus\nGantzarain ziklista handia Ordizian omendu zuten\nXabier Lasa 2020-10-15 15:09\nGantzarain eta Aranburu ziklista ohiak, Simon Carr (Delko) irabazlearekin batera.\nGurutz Gantzarain andoaindarra eta Bixente Aranburu ormaiztegiarra Ordizian omendu zituzten joan den astelehenean, bertan jokatu zen nazioarteko Klasikaren (UCI Europe Tour egutegikoa) baitan. Gantzarainek bi txandatan irabazi zuen Klasika hori.\nKlasika eta aitortza-ekitaldia Chapel-Gorri elkarteak antolatu zituen. Ordiziako Klasika aitzindaria da Estatu mailan egiten diren egun bateko proben artean. 1938an jarri zen abian, eta geroztik 97 edizio egin dira, segidan denak.\nGurutz Gantzarainek 1945 eta 1946ko edizioetan txapela jantzi zuen; 1952an, berriz, bigarren geratu zen. Aranburuk, bere aldetik, 1949an irabazi zuen proba. Irabazleen zerrendan, besteak beste, honako ziklistak ageri dira: Antonio Mendiburu, Anton Barrutia, Txomin Perurena, Migel Mari Lasa, Marino Lejarreta, Abraham Olano, Neil Stephens, Laurent Jalabert, Mikel Zarrabeitia, Alejandro Valverde, Felix Cardenas, Gorka Izagirre, Angel Madrazo edo Simon Yates.\nGantzarain esprintlari fina izan zen, eta 40 eta 50eko hamarkadetan Gipuzkoan makina bat lasterketa irabazi zituen dohain horri esker, afizionatuen mailan. Egungo ziklismo modernoarekin zerikusirik ez zeukan ziklismoa praktikatzen zuten sasoi hartan; tubularrak bizkarrean eramaten zituzten, eta gurpilak ziklistek beraiek aldatu eta puztu behar izaten zituzten. Ibilbide oparo horri profesionalen mailan segidako emateko pronto egon zen Gantzarain, baina bizitzaren gora beherek eragotzi egin zioten. Horiek eta kontu gehiago adierazi zizkion Aiurriri 2010eko uztailean eskaini zion elkarrizketan. Etxeberrietako jaien atarian izan zen hori, Etxeberrietako auzotarren omenaldia jasotzera zihoala.\nHona 2010ean argitaratutako erreportajea:\nGurutz Gantzarain ziklista: atzoko eta gaurko irudiak\nXabier Lasa urr 15 Andoain


PROPOSAMEN SORTA BERRIA EGIN DIOGU GOBERNU TALDEARI\n| 2020-04-06 16:55:00\nBizi dugun larrialdi egoerari erantzuteko proposamen eraikitzaileak egiten jarraitzen dugu.\nHerritarrek osatu duten zaintza-sareari gobernu taldeak ez dio behar besteko garrantzia eman, gure ustez.\n3 aste dira alarma egoera ezarri zutenetik. Egoera honek herritar guztiongan du eragina, guztiok ari gara sufritzen. Gure lehenengo arreta haur, pertsona edadeko, gaixo kroniko eta egoera zaurgarrian zeuden pertsonengan jarri genuen eta udal gobernu taldeari egin genizkion lehenengo proposamenak bereziki horie bideratuak izan ziren:\n70 urtetik gorako herritar guztiei telefono deiak egitea: laguntza, babesa eta zaintza eskaintzeko.\nBiolentzia matxista jasaten ari diren emakumeei arreta berezia.\nAnbulategiarekin harreman zuzena izatea gaixorik ditugun edo zaintza bereziren bat behar duten herritarrak ahalik eta hobekin artatzeko.\nEskola eta Ikastolarekin harreman zuzena: eguneko otorduak bermaturik ez duen haurrik balego otorduak bermatzeko. Eta egoera honetan, ikasketak online bidez egin behar dituztenez, ordenadore edo interneterako konexioa izateko arazoak dituzten familiei irtenbidea emateko.\nUdal zerga eta tasak ordaintzeko epea atzeratzea, erraztasunak eskaintzea eta tasa batzuk bertan behera uztea.\nHoriekin batera, Lezoko zaintza sarea antolatzeari ekin genion eta Piztu Lezokoek bide bera urratu zutela ikusita, lankidetzan, 80 lagunetik gorako zaintza sarea osatu da.\nBistan denez, EH Bilduren asmoa hasiera beretik udal gobernu taldearekin lankidetzan jardutea eta egoerari erantzuteko proposamenak lantzea izan da. Horretarako,\nbozeramaile mahaia eratzea proposatu genion alkateari.\nOraindik, ordea, larrialdi egoerak luze jarraituko du eta gure bokazioa da egoerari erantzuteko beharrezko proposamen eraikitzaileak egiten jarraitzea. Horregatik, aurrera begira jarri eta aipatutako sektore hauek ahaztu gabe eta eurengan arreta osoa mantenduz, dagoeneko eta ondorengo egun, aste eta hilabeteetan beste hainbat sektorek eta herritar ugarik dituzten eta izango dituzten behar bereziei erantzuteko, neurri sorta berria mahai gaineratu nahiko genuke. Ulertuta erakunde ezberdinak laguntza mota ezberdinak prestatzen ari direla eta horiek ongi koordinatzen asmatu beharko dela.\nEdozein kasutan jendeak dituen premiazko beharrei edo gabeziei erantzuteko, Lezoko Udaletik iniziatibaz jokatu eta eskura dituen baliabideekin egin dezakeena albait arinen martxan jartze aldera, gobernu taldeari proposamen hauek egiten dizkiogu:\nHanditu dezala Gizarte Larrialdiko Laguntzak partida.\nGizarte Zerbitzuetako plantilla handitu dezala.\nAzter ditzala erakunde ezberdinetatik jaso daitezkeen laguntzak eta ahal duen neurrian, aurreratu, azkartu eta erraztu ditzala laguntza horiek herritarrek lehenbailehen eskura ditzaten.\nAzter ditzala urgentziazko diru-laguntza berriak norbanako, familia, merkataritza establezimendu txiki eta ostalarientzako.\nLehen hiru aste hauetako balantzea egiterako garaian, ordea, beharrezkoa iruditzen zaigu udal kudeaketan inguruko gure kezkak mahai gaineratzea eta hobetu beharrekoak azaltzea.\nUdal gobernu taldeari egin dizkiogun proposamenen artean, soilik 3 neurri zehatz bete ditu\nBozeramaile mahaia eratu da.\nUdal zerga eta tasen ordainketak atzeratu ditu.\nEta bestetik, 70 urtetik gorako herritar guztiei deiak egiteko konpromisoa hartu zuen.\nAzken kasu honetan Lezoko zaintza-sarearen lankidetza baztertuta, dei horiek egitekoudal langileak soilik baliatu nahi izan ditu eta horrek prozesua denboran behar baino gehiago luzatzea ekarri duela esan behar dugu. Konparazio moduan, Errenteria-Oreretako Udalak lehenengo astean 8000 herritarrei telefono deiak eginak zituen zaintza sareko boluntarioak erabiliz. Lezon berriz, 800 herritarrei deitzeko 3 aste behar izan ditugu.\n70 urtetik gorakoen edo bestelako behar bereziren bat duten herritarren zaintza beharrei erantzuteko ere, udalak Lezoko zaintza-sarearen lankidetza eskaintza baztertu du eta Gurutze Gorriaren bidez egitea lehenetsi du.\nHorrekin lotuta, esan behar dugu bizi dugun larrialdi egoeran, herritar antolatuak egoteak, zaintza komunitariorako sarea egituratzeak, gure ustez, garrantzia eta potentzial izugarria izan arren, udalak ez diola behar besteko garrantzirik eman eta ez duela jakin sare horri behar bezalako probetxua ateratzen.\nSeguru gaude, gaur ez bada bihar, zaintza komunitarioa ezinbestekoa dela.\nEskerrak emanez bukatu nahi genuke.\nEskerrak egunero-egunero besteon egoera errazteko lanera joan behar duzuen herritar guztiei. Eskerrak ingurukoei, bizilagunei, ezagunei edo beharra duen edonori zuen laguntza eskaintzen diozuen herritarrei. Eskerrak Lezoko zaintza sarean izena eman duzuen guztiei. Eskerrak Lezoko herritar guztiei izaten ari zareten ardura eta pazientziagatik.\nIndartu dezagun komunitatea eta jarrai dezagun saretzen. Guztion artean lortuko dugu.\nElkar zaindu dezagun.


Aita ausarta koldar gisa jokatzen ikusten duzunean\n2020ko abuztuaren 13a\nÉmile Jadoul ::Oilobustia\n2008ko irailaren 28a\nEduardo izeneko ahate txikia bere aitarekin igerilekura doa goiz batez. Hori da Ëmile Jadoul-ek irakurtzen hasi berriak diren neska-mutikoentzat idatzi eta marraztu duen Oilobustia istorioaren abiapuntua. Igerilekura iritsi eta dutxatzen ari direla, Eduardok aitari primeran pasako dutela esan dio. Arrazoia? Arrisku-jauzia egingo dute. Semearen burutazioak ez dio aitari inongo pozik eman, beldur baita oholetik buruz behera egiteko, Eduardok eta haren laguntxoek egiten duten bezala.\nUstelkeriagatik ikertuko dute Mexikoko presidente ohi Enrique Peña Nieto\nHainbat espetxetan konfinamendu neurriak berriz ezarri dituzte, presoak gero eta isolatuz\nEspainiako Merkatuen eta Lehiaren Batzordea Uberren zerbitzura?


Sainte-Croix (Aisne) - Wikipedia, entziklopedia askea.\nJulien DALPAYART (2014-2020)\n49° 28′ 53″ N, 3° 46′ 45″ E / 49.481388888889°N,3.7791666666667°E / 49.481388888889; 3.7791666666667Koordenatuak: 49° 28′ 53″ N, 3° 46′ 45″ E / 49.481388888889°N,3.7791666666667°E / 49.481388888889; 3.7791666666667\nSainte-Croix (Aisne) (Frantzia)\nSainte-Croix (Aisne) (Aisne)\nArrancy, Aubigny-en-Laonnois, Bouconville-Vauclair eta Corbeny\nSainte-Croix Frantziako udalerri bat da Aisne departamenduan dagoena, Hauts-de-France eskualdean. 2013an 132 biztanle zituen.\n2007an udalerrian erroldatutako biztanleak 133 ziren. Familiak 44 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 4 seme-alabarik gabeko familiak ziren, 20 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 56 etxebizitza zeuden, 48 familiaren etxebizitza nagusia ziren, 6 bigarren erresidentzia ziren eta 2 hutsik zeuden. Etxebizitza guzti hauek 56etxeak ziren. 48 etxebizitza nagusietatik 34 bere jabearen bizilekua ziren, 9 alokairuan okupaturik zeuden eta 5 doan lagata zeuden; 1ek gela bat zuen, 1ek bi zituen, 5 etxek hiru zituzten, 9 etxek lau zituzten eta 32 etxek bost zituzten. 37 etxek euren parking plaza propioa zuten azpian. 16 etxetan ibilgailu bat zegoen eta 27 etxetan bat baino gehiago zituzten.\n2007an lan egiteko adina zuten pertsonak 90 ziren, horien artean 69 aktiboak ziren eta 21 inaktiboak ziren. 69 pertsona aktiboetatik 61 lanean zeuden (38 gizon eta 23 emakume) eta 8 langabezian zeuden (3 gizon eta 5 emakume). 21 pertsona inaktiboetatik 3 erretiraturik zeuden, 8 ikasten zeuden eta 10 "bestelako inaktibo" gisa sailkaturik zeuden.\n2007an zeuden 6 komertzioetatik, 2 eraikuntza enpresak ziren, 1 garraio enpresa zen, 1 ostalaritza eta jatetxe enpresa zen eta 2 administrazio publikoko enpresak ziren.\nMultimedia: Sainte-Croix (Aisne)\nOrriaren azken aldaketa: 25 abendua 2019, 13:28.


Kattalin Agerre 2020/11/27\nAiko Taldea 2020/11/26\nAbian da DANTZA MUNDUAN programaren lehengo edizioa AIKO TALDEAren on-line dantza eskolarekin elkarlanean. Eusko Jaurlaritza eta AIKO Taldea, dantza maisu eta musikarien kolektiboak, akordio batera heldu dira Diasporari aikoeskola.eus webgunearen bitartez interneten bidez dantzako prestakuntza e...\nZortzi torero aurretik zituela sartu zen Madrilgo zezen-plazan Hilarion de Bengoa txistulari durangarra. Ibilkera prusiarrez sartu omen zen plazara, eta ondoren zezenketako hainbat unetan astindu zituen txistu eta danbolinak Madrilgo zezenzaleen gozamenerako plazako balkoietako batetik. Malbruk ize...\nJon Iruretagoyena 2020/11/24\nDantzan Ikasi 2020/11/23\nIrudietan ageri zaigun ezkontza ortodoxo kristauan sokan-dantzan ari dira apaizak. Errumaniako irudiak dira. Ezkongaiak, eliz gizonak eta gonbidatuak, denak batera, eskuetatik heldu eta kantuan ari dira aldarearen inguruan biraka. Abadeak eskuak elkarri emanda dantzan erakusten dituen irudiak, Argi...\nJean Mixel Bedaxagar elkarrizketatu du Allande Boutinek France3-ko Txirrita programan eginiko erreportajean. Zuberotar musikaria, dantzaria, abeslaria eta errementaria dugu Bedaxagar. Lotura estua du dantza eta musikarekin Urdiñarben jaiotako artistak eta Aitzina pika... liburuan jaso nahi izan di...\nBerria: 2020/11/26 Kukaik eta Tanttakak prest dute 'Hnuy illa' berrikusia\nNontzeberri: 2020/11/26 Hizkuntza gorputza balitz?\nGipuzkoako Hitza: 2020/11/20 “Arropei lotutako altxor ugari daude euskal ondarean”\nGoierri Irrati Telebista: 2020/11/19 Harrera bikaina izan zuen Andoni Mutiloaren 'Esnatu Naiz' ikuskizunak Legorretan\nEuskalerria Irratia: 2020/10/23 "Errimak bi oinetan" eskainiko du Bertsoaroak gaur\nNaiz: 2020/11/24 Malandain crea confinado la obra ‘Sinfonía’ que estrenará en Donostia en abril


James Connolly - Wikipedia, entziklopedia askea.\nJames Connolly (irlanderaz Séamus Ó Conghaile; Cowgate, Edinburgh, Eskozia. 1868ko ekainaren 5a - Dublin, Irlanda. 1916ko Maiatzaren 12a) irlandar buruzagi nazionalista, iraultzaile eta sozialista bat izan zen. 1916ko Pazko Matxinadako buruzagietako bat eta Irlandako Errepublikaren Aldarrikapenaren sinatzaileetako bat izan zen.\nEdinburgo, 1868ko ekainaren 5a\nDublin, 1916ko maiatzaren 12a (47 urte)\nRoddy Connolly (en)\nesperantista, politikaria eta sindikalista\n1896an Irlandar Alderdi Sozialista Errepublikarra sortu zuen.\n2 1916ko Bazko Altxamendua\nEskoziako Edinburgh hiriburuko Cowgate kaleko 107. zenbakian jaioa, Eskoziara joandako irlandar etorkinen semea. Bere gurasoak John eta Mary Connolly, sortzez Monaghan irlandar konterrikoak ziren. Hamaika urterekin eskola utzi zuen lanean hasteko, eta gerora garaiko ezkerreko lider politikoetako bat bihurtu zen.\nPosible da hamalau urterekin Britaniar Gudalostean sartu izana,Dublinera bidaldua izan zelarik, eta uste denez han ezagutuko zuen bere emaztea izanen zena.\n1892an Ezkoziar Federakunde Sozialistaren pertsonai garrantzitsu bat zen jada, hiru urteren buruan honen idazkari nagusia bilakatuz.1896an Britaniar Gudarostea utzi eta Irlandar Alderdi Errepublikar Sozialista sortu zuen. Britaniar lurrean zegoen bitartean, Alderdi Laborista sozialistaren sortzailetako bat izan zen 1903an. Langile Garraiolarien Sindikatuko James Larkinen konfidantzazko gizona bilakatu zen. 1913an lockoutaren aurkako erantzune moduan, Irlandako Armada Hiritarra edo (Irish Citizen Army) delakoa sortu zuen, langileak defendatu eta grebak antolatzen zituen entrenatu eta armaturiko langile taldea. 250 pertsonez osatua bakarrik osatua zegoen. Beren helburua nazio edo herrialde irlandar sozialista eta independientea ezartzea zen, britainiar okupaziotik aske.\nConnollyk Irlandar Boluntarioen erakundea burgesatzat zuen, eta Irlandako independentzia ekonomikoarekiko interes eskasa erakusten zutela iritzi zuen. 1915an, britaniar indarren aurkako behin-behineko ekintza erabakikor bat bilatu nahian, berehalako ekintzak zuzena burutzeko gogo biziz zen. Connolly-ren berehalako ekintza bilaketa honek Irlandar Anaitasun Errepublikarreko kideak erabat larritu zituen, Irlandar Boluntarioen barnean infiltrazio lanak egin baizituzten, eta urte batzuen buruan altxamendu bat gauzatzeko asmoa baizuten. Anaitasun erakundeko kideak, Tom Clarke eta Patrick Pearse barne, Connolly-rekin biltzartu ziren akordio batetara iristeko asmoarekin. Nahiz eta horretarako Connolly bahitua izan zela esan den, gerora ideia hori ezeztatua izan zen. Edozein modutan, inongo azalpenik gabe hiru egunez desagertua egon zen.\nJames Connolly-ren irudia Dublin-en\n1916ko Bazko AltxamenduaAldatu\nAltxamendu ospetsu hau eman zenean 1916ko Apirilak 24ean, Connolly Dublingo Brigadako komandantea zen, eta Dublingo Brigada honek partehartze garrantzitsua izan zuen altxamendua, bera zen "de facto" komandante nagusia. Errendizioaren ondoren zera esan omen zien beste presoei: "Ez kezkatu. Aldarrikapena sinatu duzuenok afusilatuak izango zarete. Baina gainontzekoak aske geldituko zarete." Connolly ez zuten espetexe gela batean sartu, gela arrunt batean baizik (gaur egun "Connolly gela" deritzaiona) Estatuaren Apartamentuetan Dublingo gazteluan, Lehenengo Gerratetik etorri ziren Britaniar Tropak atseden hartzen zuten Ospitalea. Bere emazteak bisitatua izan zen, eta iritzi publikoak kalean zioenaz galdetua izan zenean, zera esan zuen: "Denak ahaztu dute ni Irlandarra naizela".\nBorrokaren latzaren ondorioz oso zauritu eta makaldua zegoen (medikuak egun bat edo biko bizi denbora eman zion, baina exekuzio agindua emana zen ordurako) eta afusilamendurako bere kabuz zutik egoteko ere ez. Bere absoluzioa eta azken oliadura Aita Aloysius kaputxinoak eman zizkion. Bera hilko zuten britaniniar tiratzaileen alde errezatzeko galdetuta, zera esan zuen: "Beren eginbeharra beren kontzientziarekin bat dutenen gizon guztien alde errezatuko dut".\nConnolly-k altxamenduan parte hartu zuela eta, tiratzaile talde baten aurrean afusilatua izateko heriotz zigorrera sententziatua izan zen. 1916ko maiatzaren 12an anbulantzia militar batek Kilmainham Gaol espetxera eraman zuen, ahal zuten moduan ohe eramangarri batean jeitsi eta eserleku batean eserita zegoela berehalakoan afusilatu egin zuten. Bere gorpua(beste matxinatu edo errebeldeenakin egin zen bezala)inongo hilkutxarik gabe hilobi amankomun batean lurperatua izan zen. Errebeldeen exekuzioak samin handia piztu zuen Irlandar Gizartearen gehiengoan, nahiz eta jende hauetako askok ez zuten altxamenduaren aldeko jarrerarik izan honek iraun zuen bitartean. Connollyren exekuzioa izan zen, beharbada, denetan eztabaidatu eta polemikoena. Historialarien esanetan, Connollyren eta bere antzeko errebeldeen ekintzek, beren heriotzen moduak, harridura eta atsekabea piztu zuten jendearengan, desira eta gogo berriak piztuz, bai eta mugimendu errepublikar eta abertzalearekiko jarraitzaile berri eta ugaria irabaziz.\nJames Connolly hil ostean bere emaztea Lillie eta zenbait seme-alaba gelditu ziren, hauetako bat Nora Errepublikar mugimenduko idazle eta aktibista nabarmena izango zen, eta Roddyk bere aitaren ideia politikoekin jarraituko zuen. Hurrengo urteetan Oireachtaseko Irlandar Legebiltzarreko biltzarkidea izatera iritsiko zirelarik.\nBere ondarea Irlandan esanguratsua da batez ere kausa nazionalista edo abertzalean. Hala beharrez, bere marxismoa hainbat eta hainbat pentsalari eta antolatzaile politikoez analizatua eta errebindikatua izan da, bai Irlanda barnean nahiz eta kanpoan. Bere idatzitako lana artikuluetan oinarrituta dado, irlandar nazionalismoa, marxismoa eta katolizismoa bat egin nahi dituen pentsamoldea erakusten digute.\nConnolly Lehen Mundu Gerrarekiko aurkako jarrera izan zuen komunista gutxienetako bat izan zen, jarrera honek Europako lider eta buru sozialisten gorrotoak piztuko zituen berarekiko.\nIduri denez Lenin errusiarra Connollyren miresle handia izan omen zen, nahiz eta pertsonalki elkar ezagutu ez izan. Lenin bere idazlan batzuetan, berak Irlanda "burgestzat" uste zuenaren aurka oldartzen da, iraultza "erabat benetazkorik" ez zegoela nabarmenduz, eta komunistek beste gizarte indarrekin batasuna bilatu behar zutela.\nEskozian, bere prentsamoldeak John Maclean bezalako sozilaistetan eragina izan du, ideia abertzale eta marxistak uztartu nahian baita ere, hortarako Alderdi Errepublikar Langile Eskoziarra sortuaz.\nDublinen bada James Connollyren estatua bat.\nOraintxu bertan Connolly filma prestatzen ari da, buru edo lider politiko honi buruz, Adrian Dunbarek zuzendua eta Peter Mullan aktoreak antzeztua.\nWikimedia Commonsen badira fitxategi gehiago, gai hau dutenak: James Connolly\nJames Connolly-ren idazlanak (ingeleraz)\nConnolly - Filma\nAzken aldaketa 17 otsaila 2021(e)an, 17:47(e)tan\nOrriaren azken aldaketa: 17 otsaila 2021, 17:47.


Kultura eta herriaren arteko zubia | bidasoaldeko kazetariak\n13 Abe 2010\nKultura eta herriaren arteko zubia\nFantasiaren mundurako ate magikoa ez zait parez pare oraindik ireki. Irakurzaletasunak bete-betean noizbait harrapatu nauen arren, gehiegitan lortu dut haren atzaparretatik askatzea eta liburu gehiegitxo ditut hasi eta bukatu gabe gau-mahaitxoan zain. Olerkiak irakurtzen zirrara sentitzen dudala esatea politikoki zuzenagoa den arren, ez dut itxurakeriarik egingo, olerkiaren zentzua bilatzeko bidaian askotan galtzen naizen horietakoa naiz.\nMusika, gazte ugarik bezala, gustukoa dut, baina horretan ere ez naiz eredu, irrati kate komertzialen sharea igotzen laguntzen baitut maiz.\nAntzoki eskuraezinetako emanaldiak baino, usaindu, ukitu eta gertutik gozatu ahal diren lagun arteko kontzertuak maite ditut; pelikula komertzialak baino, esperientziak bertatik bertara azaltzen dituen dokumentalak nahiago ditut; eta antzerkia eta dantza, berriz, kalean ditut gustuko, agertokien mugarik gabe eta ikusleen interakzioa sustatuz.\nKultur arloan profil egokia betetzen ez dudan arren, urtero joaten naiz Durangoko Azokara. Standez stand, aurrera eta atzera, liburu eta diskoen industria ezagutzeko beta aprobetxatuz. Jendetzaren artean, ordea, liburu eta diskoen azalak laztantzea lan erraza izaten da, bai eta haien edukia zelatatzea ere. Alabaina, lan horretan lagungarri izan zaidan gunea topatu dut hirugarrenez Durangon: Ahotsenea.\nLiburu zein disko, ezagun zein ezezagunen edukiak dastatzeko beta ematen duen gune honek, kultur sortzaileek eta kultur kontsumitzaileek osatzen duten binomioa irauli, eta euren arteko elkar ezagutza sustatu du. Lau egunez, atsedenik gabe, 200 sortzaile aritu dira solasean, irakurraldiak eta kantaldiak musu-truk eskainiz, bertaratutakoen txaloen truke.\nDiru laguntza nahikorik gabe eta azoka salerosketa gune huts bilakatu ez zedin orain hiru urte abiatutako proiektua Durangoko Azokaren arnasbide bilakatu da, argitaletxe eta diskoetxeen salmentetan era zuzenean eraginez. Benetako kulturan inbertitzea etorkizunerako bermea dela frogatu du Ahotseneak.


Asteon zientzia begi-bistan #313 - Zientzia Kaiera\nBa al zenekien ilea maiz garbitzeak ez duela eraginik ilearen osasunean? Artikulu honen bitartez jakin dugu xanpuek soilik ilearen itxura aldatu dezaketela baina ez haren osasuna. Dermatologia kontsultan sortzen diren ohiko zalantzak bildu ditu Ramon Grimalt medikuak. Esaterako, zein maiztasunekin garbitu behar dugu ilea? Edo zergatik erortzen zaigu hainbeste ilea? Ez galdu!\nPisua galtzearen harira, beti komeni da jakitea zeintzuk diren bakoitzak jarraitu behar dituen estrategiak. Ildo horri jarraiki, bost herrialdetako (Alemania, Estatu Batuak, Finlandia, Grezia eta Portugal) datuak biltzen dituzten 50 argitalpen zientifikoren emaitzak aztertu dituzte. Emaitzen arabera, pisua galtzeko eta ondoren mantentzeko gauzarik eraginkorrenak ariketa fisikoa egitea eta hartzen den energia eta koipea murriztea da.\nSARS-CoV-2 birusaren kontrako txertoa bilatzeko bidean daude herrialde askotako ikertzaileak. Azken asteetan, hiru izan dira bereziki itxaropena piztu digutenak. Lehenengoa, Oxford Unibertsitatean ikertzen ari dira. Bigarrena, Txinan, eta hirugarrena, Estatu Batuetan. Txerto hautagai hauen inguruan aritu da Miren Basaras mikrobiologoa Berria egunkarian.\nIkerketa batean ondorioztatu dutenez, hartz batek 14 urte behar ditu gizakiekin batera lurraldea partekatzen ikasi ahal izateko. Guztira, 1979-2019 urte tartean, 2.669 hartzen bizimoduak aztertu dituzte. Faktore hauek izan dituzte kontuan: heriotza tasak, mugimenduak, habitataren erabilera eta demografia.\nIkerketa batek aditzera eman duenez, hartz zuriak desagertuko dira klima-aldaketaren ondorioz. Berrian irakur daitekeen moduan, 2100. urterako galduko direla ondorioztatu dute ikertzaileek. Hain zuzen ere, argitaratu duten txostenean, planetaren berotzeak Artikoko izotza murriztea eragingo duela adierazi dute eta, horrekin batera, hartz zuriak galtzea ekarriko duela.\nDesagertutako kumulu globular baten arrastoak aurkitu dituzte, Elhuyar aldizkariak azaldu digunez. Duela bi mila milioi urte Esne Bidearen grabitateak 62.000 argi-urtera zegoen kumulu globular bat birrindu zuen Fenix konstelazioan eta orain jakin dute egitura horrek izar-korronte baten itxura duela.\nAsteon, NASAk Mars 2020 misioa abiatu du, Marten inoiz bizirik izan den aztertzeko asmoz. Perseverance ibilgailua bidali dute eta 2026. urtean itzuliko da Lurrera. Egitasmo honetan AVS euskal enpresak eta UPV/EHUk parte hartu dute. Berrian aurkituko dituzue xehetasun gehiago misio honen inguruan.\nGaur egun oraindik glaziazioen jatorria modu egokian azaltzen duen hipotesirik ez dagoen arren, Zientzia Kaierako testu honetan historian zehar egindako ikerlanez, aurkikuntzez, eta horien atzean egon ziren geologo eta naturalistez hitz egin digute. Ez galdu!\nIkerketa batean ikusi dute nekazaritza bertikala oparoagoa izan litekeela. Bertan, hamar geruzez osatutako laborantza bertikala irudikatu dute, eta baldintza guztiak kontuan hartu dituzte: argi artifiziala, tenperatura edota CO2 maila. Kalkulatu dutenez, baldintzen arabera, hektarea bakar batean 700-1.940 tona gari hazteko moduan egongo lirateke. Elhuyar aldizkariak eman dizkigu xehetasunak.\nArgitalpen-data: 2020/08/02 · Atala: Dibulgazioa, Zientzia begi-bistan